## Zakon o slatkovodnom ribarstvu (pročišćeni tekst)

### NN 49/2005 (15.4.2005.), Zakon o slatkovodnom ribarstvu (pročišćeni tekst)

# ODBOR ZA ZAKONODAVSTVO HRVATSKOGA SABORA

**949**

Na temelju članka 59. podstavka šestoga
Poslovnika Hrvatskoga pročišćeni tekst Zakona o slatkvodnom
ribarstvu Odbor za zakonodavstvo Hrvatskoga sabora je utvrdio na 40. sjednici održanoj
1. travnja 2005.

Pročišćeni tekst Zakona o slatkovodnom ribarstvu
obuhvaća tekst Zakona o slatkovodnom ribarstvu (»Narodne novine« br. 106/01.), te njegove izmjene i dopune objavljene u
»Narodnim novinama«, br. 174/04., 7/03. i 10/05. –
ispravak, u kojima je naznačeno vrijeme njihova stupanja na snagu.

Klasa: 012-12/01-06/04

Zagreb, 1. travnja 2005.

Potpredsjednik

odbora za zakonodavstvo

**Josip Leko, dipl. iur**.,
v. r.

## ZAKON

## O SLATKOVODNOM RIBARSTVU (Pročišćeni tekst)

I. OPĆE ODREDBE

Članak 1.
if !supportLineBreakNewLine
endif

(1) Slatkovodno ribarstvo u smislu ovoga Zakona
jest gospodarenje ribama slatkih (kopnenih) voda, a obuhvaća ribolov,
poribljavanje, akvakulturu, zaštitu riba i njihovih
staništa.

(2) Ribe u slatkim vodama koriste se na održiv
način koji pridonosi očuvanju biološke raznolikosti ekoloških sustava.

(3) Ribe u slatkim vodama dijelovi su prirode od
interesa za Republiku Hrvatsku i imaju njezinu osobitu zaštitu koja se provodi
sukladno odredbama ovoga Zakona.

(4) Ribe se u ribolovnim vodama mogu loviti
i/ili uzgajati pod uvjetima utvrđenim ovim Zakonom i propisima donesenim na
temelju njega.

Članak 2.

U smislu ovoga Zakona pojedini pojmovi imaju
sljedeće značenje:

1. *akvakultura* je gospodarska djelatnost uzgoja riba i drugih
vodenih organizama u smislu reprodukcije i hranidbe u ribnjacima, kavezima,
ogradama ili lagunama,

2. *dozvola
za športski ribolov* jest ovlast na temelju koje ribiči mogu obavljati
športski ribolov,

3. *godišnji
plan* jest dokument potrebit za provedbu gospodarske osnove tijekom
kalendarske godine,

4. *gospodarska
osnova* jest stručna studija o načinu gospodarenja ribolovnim područjem ili
ribolovnom zonom, a odnosi se na obavljanje športskog i gospodarskog ribolova,

5. *gospodarski
ribolov* jest lov riba radi stjecanja dohotka, uz uporabu ribolovnih alata i
opreme,

6. *ihtiomasa*je
ukupna količina ribe na određenom ribolovnom području u određenom trenutku,

7. *lovostaj*
je vrijeme u kojem se pojedine vrste riba, osim riba iz akvakulture,
ne smiju loviti, zadržavati niti stavljati u promet,

8. *mamac*
je sve ono čime se mami i lovi riba,

9. *matica*
je spolno dozrela riba, bez obzira na spol,

10. *ministar*
je ministar ministarstva nadležnog za slatkovodno ribarstvo,

11. *Ministarstvo*
je ministarstvo nadležno za slatkovodno ribarstvo,

12. *monitoring* je sustavno praćenje stanja ribljeg fonda,

13. *nedorasle
ribe* jesu svi razvojni oblici riba koji još nisu dostigli spolnu zrelost,

14*. oprema*
je sredstvo koje namjenom omogućuje uporabu ribolovnog alata, i/ili pomaže u
obavljanju ribolova,

15. *ovlaštenik
povlastice za akvakulturu* jest fizička ili pravna
osoba koja je dobila povlasticu za gospodarsku djelatnost akvakulture,

16. *ovlaštenik
povlastice za gospodarski ribolov* jest fizička ili pravna osoba koja je
dobila povlasticu za gospodarski ribolov,

17. *ovlaštenik
ribolovnog prava* jest fizička ili pravna osoba koja je na temelju
provedenoga javnog natječaja stekla ribolovno pravo na određenom ribolovnom
području ili u određenoj ribolovnoj zoni,

18*.
poribljavanje* je plansko unašanje riba u ribolovne vode na temelju
gospodarske osnove i godišnjeg plana,

19. *povlastica*
je ovlaštenje na temelju kojeg fizičke ili pravne osobe smiju obavljati
gospodarsku djelatnost ribolova ili akvakulture,

20. *športski
ribolov* jest lov riba udičarskim alatima uz moguću uporabu opreme za
ribolov radi rekreacije ili športa,

21. *revizija
gospodarske osnove* jest usklađenje gospodarske osnove sukladno novonastalim
uvjetima na nekom ribolovnom području za koje vrijedi gospodarska osnova,

22*. ribar*
je fizička ili pravna osoba koja obavlja gospodarski ribolov na temelju
povlastice za gospodarski ribolov na određenom ribolovnom području ili
ribolovnoj zoni radi stjecanja dohotka,

23*. ribič*
je osoba koja se bavi športskim ribolovom na temelju važeće dozvole za športski
ribolov,

24. *ribnjak*
je objekt na poljoprivrednom ili drugom zemljištu koji se koristi za akvakulturu, a može biti toplovodni
ili hladnovodni,

25. *ribočuvar* je službena osoba ovlaštenika ribolovnog prava
koja je stručno osposobljena za obavljanje nadzora na određenom ribolovnom području
i/ili ribolovnoj zoni u športskom ribolovu,

26. *ribolov*
je lov riba uz uporabu ribolovnih alata i opreme, a može biti gospodarski
ribolov ili športski ribolov,

27. *ribolovna
zona* jest dio ribolovnog područja na kojem se ostvaruje ribolovno pravo
radi ribolova, akvakulture ili zaštite riba,

28. *ribolovne
vode* jesu slatke vode na kojima se obavlja ribolov,

29. *Savez*
je udruga ribiča na nacionalnoj razini,

30*.
ribolovni alat* jest sredstvo kojim se obavlja ribolov,

31. *ribolovno
pravo* je temeljni dokument koji ovlašteniku omogućava gospodarenje
određenim ribolovnim područjem ili određenom ribolovnom zonom u skladu s
važećom gospodarskom osnovom i godišnjim planom,

32. *ribolovno
područje* jest područje određenog vodotoka sa svim njegovim pritocima i
plavnim područjima, odnosno područje stajaćih voda koje predstavlja biološku,
hidrografsku i gospodarsku cjelinu i ima uvjete za ribolov, akvakulturu
i zaštitu riba, stručno sustavno praćenje i primjenu mjera od važnosti za
razvitak slatkovodnog ribarstva,

33. *ribolovna
zona* je dio ribolovnog područja,

34*. slatke
vode* (kopnene vode) jesu sve tekuće vode s njihovim plavnim područjima i
svi drugi oblici stajaćih voda,

35. *stavljanje
u promet* je prodavanje i/ili zamjenjivanje i/ili obavljanje bilo kojeg
oblika trgovine ribom,

36. *strane
vrste riba (alohtone)* jesu one vrste koje
primarno ne obitavaju u određenoj ribolovnoj vodi,

37. *ulov*
su ulovljeni i zadržani primjerci riba u športskom ribolovu i gospodarskom
ribolovu,

38. *zaštita
riba* je skup aktivnosti koje se poduzimaju radi očuvanja ribljeg fonda u
skladu s principima sveobuhvatnog pristupa,

39. *posebno
stanište* je dio ribolovne vode koji uživa posebnu zaštitu zbog svoje uloge
u obnavljanju prirodnih populacija riba, a može biti mrjestilište, rastilište, hranilište, zimovalište ili migratorni
put.

**Ribolovne vode**

Članak 3.

(1) Ribolovne vode jesu sve slatke vode u kojima
žive slatkovodne vrste riba kojima se gospodari u svrhu športskog ili
gospodarskog ribolova osim voda:

1. u ribnjacima,

2. u akumulacijama, jezerima i/ili tekućim
vodama iz kojih se zahvaća voda za piće za koje su na temelju posebnog zakona
donesene odluke o zaštiti izvorišta.

(2) U zaštićenim dijelovima prirode dopušten je
ribolov i uzgoj sukladno Zakonu o zaštiti prirode na mjestima koja odredi
nadležna javna ustanova.

(3) Ribolovne vode su stajaćice i tekućice.

(4) Stajaćice su prirodna i umjetna jezera, bare
i stari riječni rukavci koji nemaju vezu s tekućom vodom, a tekućice su sve
ostale ribolovne vode.

(5) Športski ribolov na ribolovnim vodama može
se obavljati pod uvjetima određenim ovim Zakonom i propisima donesenim na
temelju njega.

(6) Iznimno, na umjetnim jezerima nastalim
iskorištavanjem mineralnih sirovina koja su upisana u upisnik ribolovnih
područja i zona ministar može rješenjem dopustiti obavljanje ribolova protivno
odred­bama ovoga Zakona i propisa donesenih na
temelju njega, a kojima se reguliraju lovostaj za ribe, najmanja veličina riba
i količina ulova riba.

(7) Rješenje iz stavka 6. ovoga članka za neku
stajaćicu na temelju zahtjeva ovlaštenika ribolovnog prava donosi ministar uz
suglasnost tijela državne uprave nadležnog za zaštitu okoliša i prostornog
uređenja.

Članak 4.
if !supportLineBreakNewLine
endif

(1) Ribolovne vode dijele se na ribolovna
područja.

(2) Ribolovna područja dijele se na ribolovne zone.

(3) Granice ribolovnih područja i ribolovnih
zona utvrđuje ministar, uz prethodno stručno mišljenje Hrvatskih voda.

(4) Granice ribolovnih voda u vodotocima koji
utječu u more utvrdit će ministar.

(5) Granice ribolovnih područja i ribolovnih
zona iz stavka 3. ovoga članka kojima se proteže državna granica, ministar
utvrđuje uz prethodno pribavljeno mišljenje Ministarstva unutarnjih poslova.

(6) Ministar može, radi zaštite interesa i
sigurnosti Republike Hrvatske, privremeno zabraniti obavljanje gospodarskog i
športskog ribolova na ribolovnim područjima i u ribolovnim zonama kojima se
proteže državna granica, kao i u neposrednoj blizini objekata (mostovi, luke,
pristaništa, riječni granični prijelazi i dr.).

Članak 5.
if !supportLineBreakNewLine
endif

(1) Pojedine ribolovne vode ili njihovi dijelovi
mogu se proglasiti posebnim
staništima ako je to potrebno zbog bioloških razloga ili ako je mriješćenje riba u tim vodama od osobite gospodarske
važnosti.

(2) U posebnim staništima zabranjen je ribolov.

(3) Posebna staništa određuje ministar uz
pribavljeno mišljenje ustanove iz članka 7. ovoga Zakona koja je izradila
gospodarsku osnovu i stručno mišljenje Hrvatskih voda.

Upisnik ribolovnih područja i zona

Članak 6.

(1) O površini ribolovnih područja i ribolovnih
zona, o granicama ribolovnih područja i ribolovnih zona, o količini i vrstama
riba te o ovlaštenicima ribolovnog prava na ribolovnim područjima i u
ribolovnim zonama vodi se Upisnik ribolovnih područja i ribolovnih zona.

(2) Upisnik iz stavka 1. ovoga članka vodi
Ministarstvo.

(3) Ovlaštenici ribolovnih prava dužni su
dostaviti podatke za vođenje Upisnika iz stavka 1. ovoga članka Ministarstvu do
kraja ožujka tekuće godine za prethodnu godinu.

(4) Oblik, sadržaj i način vođenja Upisnika iz
stavka 1. ovoga članka propisuje ministar.

Članak 7.

(1) Poslove u području slatkovodnog ribarstva
obavljaju ustanove koje su registrirane za stručna i znanstvena istraživanja iz
područja slatkovodnog ribarstva i/ili ekologije kopnenih voda (u daljnjem
tekstu: ustanove).

(2) Ustanove iz stavka 1. ovoga članka obavljaju
osobito sljedeće poslove:

1. izrađuju gospodarske osnove,

2. izrađuju revizije gospodarskih osnova,

3. izrađuju stručne studije i procjene stanja
ribljeg fonda te predlažu mjere za zaštitu riba i unaprjeđivanje ribolova (monitoring),

4. raščlanjuju podatke o akvakulturi
te predlažu mjere za unaprjeđivanje akvakulture,

5. obavljaju kemijska istraživanja vode u
ribnjacima i ribolovnim vodama,

6. obavljaju istraživanja na području primarne
organske produkcije (bakterio-planktona, fitoplanktona
i vodenog bilja) za potrebe ribarstva,

7. obavljaju istraživanja na području sekundarne
organske produkcije (zooplanktona i faune dna) za
potrebe ribarstva,

8. obavljaju istraživanja utjecaja unošenja
ribljih vrsta u ribolovne vode (introdukcija i reintrodukcija),

9. obavljaju istraživanja uzgoja autohtonih i alohtonih vrsta riba.

(3) Radi praćenja stanja u slatkovodnom
ribarstvu ustanove iz stavka 1. ovoga članka dužne su o obavljanju poslova iz
svoje djelatnosti najmanje jednom godišnje izvješćivati Ministarstvo.

(4) Popis ustanova koje obavljaju poslove iz
stavka 1. ovoga članka objavljuje se u »Narodnim novinama«.

Članak 8.

(1) Ribolov se dijeli na gospodarski ribolov i
športski ribolov.

(2) Gospodarski ribolov smije se obavljati samo
na području rijeke Dunav od državne granice s Republikom Mađarskom do kraja
državne granice sa Srbijom i Crnom Gorom, te na području rijeke Save od državne
granice s Republikom Bosnom i Hercegovinom do državne granice sa Srbijom i
Crnom Gorom.

(3) Granice područja iz stavka 2. ovoga članka
utvrdit će naredbom ministar.

(4) Broj povlastica za gospodarski ribolov,
količinu ribolovnih alata i opreme po povlastici, te količinu i vrstu ulova po
povlastici, utvrdit će naredbom ministar, na temelju mišljenja ustanove iz
članka 7. ovoga Zakona koja je izradila gospodarsku osnovu.

(5) Količina dopuštenog ulova iz područja iz
stavka 2. ovoga članka smije iznositi do 50% količine dopuštenog ulova
određenog gospodarskom osnovom.

(6) Za obavljanje ribolova plaća se naknada.

II. GOSPODARSKI RIBOLOV

Članak 9.

(1) Gospodarski ribolov mogu obavljati fizičke i
pravne osobe registrirane za obavljanje gospodarskog ribolova.

(2) Fizičke i pravne osobe smiju započeti
obavljati djelatnost gospodarskog ribolova:

1. ako imaju povlasticu za gospodarski ribolov,

2. ako je fizička osoba ili fizička osoba u
pravnoj osobi stručno osposobljena za gospodarski ribolov ili ima djelatnike
stručno osposobljene za gospodarski ribolov,

3. ako ribolovni alati i oprema za gospodarski ribolov
upisani u povlastici imaju konstrukcijsko-tehnička obilježja sukladna odredbama
ovoga Zakona i propisa donesenih na temelju njega.

Članak 10.

(1) Povlasticu za gospodarski ribolov na temelju
zahtjeva rješenjem daje Ministarstvo.

(2) Povlastica za gospodarski ribolov, kao i
zahtjev za izdavanje povlastice mora sadržavati:

1. tvrtku obrtnika ili tvrtku pravne osobe
kojima se daje povlastica za gospodarski ribolov,

2. naznaku dijela ribolovnog područja i/ili
ribolovne zone u kojoj će obavljati gospodarski ribolov,

3. vrstu i broj ribolovnih alata i opreme kojima
će obavljati gospodarski ribolov,

4. ime ili registarsku oznaku plovila kojim će
obavljati gospodarski ribolov.

(3) Obrazac i postupak davanja povlastice za
gospodarski ribolov pravilnikom propisuje ministar.

(4) Povlastica za gospodarski ribolov daje se na
temelju javnog natječaja.

(5) Odluku o raspisivanju javnog natječaja za
davanje povlastica za gospodarski ribolov donosi ministar.

(6) Uvjete natječaja za davanje povlastica za
gospodarski ribolov propisuje ministar.

(7) Postupak javnog natječaja za davanje
povlastica za gospodarski ribolov provodi Povjerenstvo za povlastice koje
imenuje ministar.

(8) Povjerenstvo iz stavka 7. ovoga članka daje
ministru prijedlog za davanje povlastica iz stavka 4. ovoga članka.

(9) Protiv rješenja kojim se povlastica daje ili
uskraćuje nije dopuštena žalba ali može se pokrenuti upravni spor. Pokretanje
upravnog spora ne odgađa izvršenje rješenja.

(10) Prednost na javnom natječaju za davanje
povlastica za gospodarski ribolov imaju hrvatski branitelji i invalidi
Domovinskog rata.

(11) Obavijest o davanju povlastice za
gospodarski ribolov obvezatno se dostavlja ovlašteniku ribolovnog prava za
ribolovno područje ili zonu obuhvaćenu povlasticom za gospodarski ribolov.

Članak 11.

(1) Povlastica za gospodarski ribolov nije
prenosiva.

(2) Povlastica za gospodarski ribolov oduzet će
se rješenjem Ministarstva:

1. ako se utvrdi da fizička ili pravna osoba
kojoj je dana povlastica za gospodarski ribolov nema propisane alate ili opremu
za ribolov,

2. ako se utvrdi da fizička ili pravna osoba
kojoj je dana povlastica za gospodarski ribolov sama nije stručno osposobljena
za gospodarski ribolov ili ako nema zaposlene djelatnike stručno osposobljene
za gospodarski ribolov,

4. ako se utvrdi da je strana fizička ili pravna
osoba u cijelosti ili dijelom vlasnik domaće pravne osobe kojoj je dana
povlastica za gospodarski ribolov,

5. ako se utvrdi da ovlaštenik povlastice za
obavljanje gospodarskog ribolova ne plaća naknadu za obavljanje gospodarskog
ribolova.

(3) Protiv rješenja o oduzimanju povlastice iz
stavka 2. ovoga članka nije dopuštena žalba, ali može se pokrenuti upravni
spor. Pokretanje upravnog spora ne odgađa izvršenje rješenja.

(4) Povlastica za gospodarski ribolov prestaje vrijediti
prestankom postojanja pravne osobe ili smrću fizičke osobe.

Članak 12.

(1) Ministarstvo vodi Upisnik o danim
povlasticama za gospodarski ribolov.

(2) Oblik, sadržaj i način vođenja Upisnika o danim
povlasticama za gospodarski ribolov propisuje ministar.

Članak 13.

(1) Ovlaštenici povlastice za gospodarski
ribolov smiju obavljati ribolov:

– samo na onom dijelu ribolovnog područja i/ili
ribolovne zone koji je upisan u povlastici za gospodarski ribolov,

– samo onim ribolovnim alatima i opremom koji su
upisani u povlastici za gospodarski ribolov,

– sukladno propisima iz članka 8. stavka 3. i 4.
ovoga Zakona.

(2) Ovlaštenik povlastice ili osoba koja za
njega obavlja gospodarski ribolov mora kod sebe imati povlasticu kad obavlja
gospodarski ribolov.

(3) Ovlaštenik povlastice obvezatan je plaćati
naknadu za obavljanje gospodarskog ribolova.

(4) Naknada iz stavka 3. ovoga članka prihod su
ovlaštenika ribolovnog prava i koriste se isključivo za poribljavanje ribolovne
vode na kojoj se obavlja gospodarski ribolov.

Članak 14.

Uvjete obavljanja gospodarskog ribolova,
namjenu, vrstu i količinu ribolovnih alata i opreme koji se smiju rabiti u
gospodarskom ribolovu propisuje ministar, uz mišljenje ustanova iz članka 7.
ovoga Zakona koje su izradile gospodarsku osnovu za ribolovno područje ili
ribolovnu zonu gdje je dopušten gospodarski ribolov.

**Ribarski ispit**

Članak 15.

(1) Osoba koja neposredno obavlja gospodarski
ribolov mora biti stručno osposobljena za obavljanje gospodarskog ribolova.

(2) Stručna osposobljenost za obavljanje
gospodarskog ribolova dokazuje se uvjerenjem o položenom ribarskom ispitu.

(3) Uvjerenje o položenom ribarskom ispitu daje
Ministarstvo osobi koja je položila ribarski ispit prema Programu za polaganje
ribarskog ispita.

(4) Ribarske ispite provodi Povjerenstvo za
ribarske ispite koje imenuje ministar.

(5) Iznimno od odredbe stavka 3. ovoga članka,
uvjerenje o položenom ribarskom ispitu, bez obveze polaganja ribarskog ispita,
dat će se osobi koja je na temelju ranijih propisa položila ribarski ispit ili
koja je položila kolegij ribarstva na VI. I VII. stupnju obrazovanja.

(6) Način polaganja ribarskog ispita, obrazac i
način izdavanja uvjerenja o položenom ribarskom ispitu propisuje ministar.

(7) Ministar donosi Program za polaganje
ribarskog ispita nakon prethodno pribavljenog mišljenja ministra zaštite
okoliša i prostornog uređenja, te ministra za obrt, malo i srednje
poduzetništvo.

(8) Ministarstvo vodi Upisnik o izdanim
uvjerenjima o položenom ribarskom ispitu.

(9) Oblik, sadržaj i način vođenja Upisnika o
izdanim uvjerenjima o položenom ribarskom ispitu propisuje ministar.

Članak 16.

(1) Troškove polaganja ribarskog ispita snosi
kandidat.

(2) Visinu iznosa troškova iz stavka 1. ovoga
članka utvrđuje ministar.

(3) Članovi Povjerenstva za ribarske ispite
imaju pravo na naknadu za rad u Povjerenstvu.

(4) Naknadu iz stavka 3. ovoga članka utvrđuje
ministar.

III. ŠPORTSKI RIBOLOV

Članak 17.

(1) Ribu na ribolovnim vodama smiju loviti
ribiči:

– koji imaju položen ispit za lov riba u
športskom ribolovu (u daljnjem tekstu: ribički ispit),

– koji imaju dozvolu za lov riba u športskom
ribolovu (u daljnjem tekstu: dozvola).

(2) Iznimno od odredbe stavka 1. podstavka prvog
ovoga članka, uvjerenje o položenom ribičkom ispitu ne moraju imati hrvatski i
strani državljani do kraja godine u kojoj navršavaju 14 godina, te hrvatski i
strani državljani prilikom kupnje dnevne dozvole.

(3) Iznimno od odredbe stavka 1. podstavka
drugoga ovoga članka dozvolu za lov riba u športskom ribolovu ne moraju imati
hrvatski i strani državljani do kraja godine u kojoj navršavaju 14 godina, ali
u ribolovu moraju biti u pratnji ribiča koji ima dozvolu i uvjerenje o
položenom ribičkom ispitu.

(4) Stranom državljaninu na temelju dokumenata o
položenom ribičkom ispitu može se izdati uvjerenje o položenom ribičkom ispitu
u Republici Hrvatskoj.

**Hrvatski športskoribolovni savez**

Članak 18.

Hrvatski športskoribolovni
savez (u daljnjem tekstu: Savez) u smislu ovoga Zakona obavlja poslove koji su
mu, kao javne ovlasti, povjerene ovim Zakonom, odnosno za koje je ovlašten.

Članak 19.

(1) Savez ima sljedeće javne ovlasti:

1. izdaje uvjerenje o položenom ribičkom ispitu
osobama koje su položile ribički ispit te uvjerenje o položenom ribočuvarskom ispitu osobama koje su položile ribočuvarski ispit,

2. vodi Upisnik o izdanim uvjerenjima o
položenom ribičkom ispitu, te upisnik o izdanim uvjerenjima o položenom ribočuvarskom ispitu,

3. izdaje uvjerenje o položenom ribičkom ispitu
bez obveze polaganja osobi koja je položila ribički ispit na temelju propisa
koji su važili do stupanja na snagu ovoga Zakona, ili je položila kolegij
ribarstva na VI. ili VII. stupnju obrazovanja, kao i uvjerenje o položenom ribočuvarskom ispitu bez obveze polaganja osobi koja je
položila ribočuvarski ispit na temelju propisa koji
su važili do stupanja na snagu ovoga Zakona.

4. vodi Upisnik o izdanim uvjerenjima o
položenom ribičkom ispitu za osobe koje su položile ribički ispit na temelju
prethodnih propisa ili su položile kolegij ribarstva na VI. ili VII. stupnju
obrazovanja, kao i Upisnik o izdanim uvjerenjima o položenom ribočuvarskom ispitu za osobe koje su položile ribočuvarski ispit na temelju prethodnih propisa,

5. raspodjeljuje dozvole iz članka 22. stavka 1.
ovoga Zakona ovlaštenicima ribolovnog prava na određenom ribolovnom području
ili u određenoj ribolovnoj zoni,

6. izdaje odobrenja za sva natjecanja u
športskom ribolovu na temelju godišnjeg kalendara natjecanja Saveza, osim za
međunarodna natjecanja,

7. prikuplja podatke od ovlaštenika ribolovnog
prava o količini i sastavu ulova športskom ribolovu,

8. izdaje značku i ribočuvarsku
iskaznicu na zahtjev ovlaštenika ribolovnog prava uz naknadu.

(2) Savez organizira i provodi polaganje
ribičkih ispita prema Programu za polaganje ribičkog ispita, te ribočuvarskih ispita prema Programu za polaganje ribočuvarskog ispita.

**Ribički ispit**

Članak 20.

(1) Program i način polaganja ribičkog ispita,
obrazac i način izdavanja uvjerenja o položenom ribičkom ispitu propisuje ministar.

(2) Program za polaganje ribičkog ispita donosi
ministar uz prethodno pribavljenu suglasnost Saveza i ministra nadležnog za
zaštitu okoliša i prostornog uređenja.

(3) Provjeru znanja prema Programu za polaganje
ribičkog ispita obavlja Povjerenstvo za ribičke ispite na prijedlog Saveza
imenuje ministar.

(4) Oblik, sadržaj i način vođenja Upisnika o
izdanim uvjerenjima o položenom ribičkom ispitu propisuje ministar.

(5) Uvjerenje o položenom ribičkom ispitu, bez
obveze polaganja, izdat će se osobi koja je položila ribički ispit na temelju
propisa koji su važili do stupanja na snagu ovoga Zakona ili je položila
kolegij ribarstva na VI. ili VII. stupnju obrazovanja, ili je položila ribočuvarski ispit.

Članak 21.

(1) Troškove provođenja ribičkog ispita snosi
kandidat.

(2) Visinu iznosa troškova iz stavka 1. ovoga
članka utvrđuje ministar.

**Dozvole**

Članak 22.

(1) Dozvole izdaje Ministarstvo ovlašteniku
ribolovnog prava posredstvom Saveza.

(2) Osobe za obavljanje športskog ribolova na
određenom ribolovnom području ili ribolovnoj zoni kupuju dozvole od ovlaštenika
ribolovnog prava uz obavezno poštivanje organizacijske strukture i odluka
ovlaštenika ribolovnog prava.

(3) Ovlaštenik ribolovnog prava smije prodavati
dozvole:

1. za ribolovno područje ili ribolovnu zonu za
koju je dobio ribolovno pravo,

2. hrvatskim i stranim državljanima za godinu u
kojoj navršavaju 15 ili više godina prema odredbama članka 17. ovoga Zakona,

3. samo po cijeni otisnutoj na obrascu dozvole.

(4) Dozvola vrijedi na ribolovnom području ili u
ribolovnoj zoni za koju je ovlaštenik dobio ribolovno pravo, kao i na
ribolovnom području ili ribolovnoj zoni drugog ovlaštenika ribolovnog prava s
kojim je ovlaštenik zaključio ugovor o recipročnom pravu.

(5) Dozvola za ribiča invalida Domovinskog rata Republike
Hrvatske potvrđena od strane Ministarstva i ovlaštenika ribolovnog prava, a
izdane od ovlaštenika ribolovnog prava, vrijedi na svim tekućicama koje su
ribolovne vode na području Republike Hrvatske, kao i na ribolovnom području ili
ribolovnoj zoni ovlaštenika ribolovnog prava koji je prodao dozvolu.

Članak 23.

(1) Ribiči smiju loviti ribe uz uporabu
dopuštenih ribolovnih alata i/ili opreme i/ili mamaca.

(2) Korištenje plovila kod obavljanja športskog
ribolova na određenoj ribolovnoj vodi dopušteno je isključivo ukoliko je to
određeno gospodarskom osnovom.

(3) U ribolovu ribiči moraju uvijek kod sebe
imati dozvolu za ribolovno područje ili ribolovnu zonu na kojima obavljaju
ribolov.

(4) Ribe ulovljene u športskom ribolovu ne smiju
se stavljati u promet.

(5) Ribe ulovljene u športskom ribolovu koje se
zadržavaju moraju biti neposredno nakon ulova, a najkasnije prije napuštanja
mjesta ulova, označene odsijecanjem donjeg dijela repne
peraje, osim trofejnih primjeraka riba.

Članak 24.

Način obavljanja športskog ribolova, vrstu i
količinu ribolovnih alata, opreme i mamaca koju ribič smije rabiti u ribolovu
utvrđuje ministar.

RIBOLOVNO PRAVO

Članak 25.

(1) Ribolovnim područjem ili ribolovnom zonom, u
kojoj se obavlja športski ribolov, gospodari ovlaštenik ribolovnog prava.

(2) Ribolovno pravo stječe fizička ili pravna
osoba na temelju javnog natječaja kojeg provodi Ministarstvo.

(3) Ribolovno pravo obuhvaća gospodarenje
sukladno ribolovno-gospodarskoj osnovi za unapređenje ribarstva za ribolovno
područje, odnosno za ribolovnu zonu za koju je dobiveno ribolovno pravo (u
daljnjem tekstu: gospodarska osnova) i sukladno godišnjem planu za gospodarenje
za ribolovno područje, odnosno ribolovnu zonu za koju je dobiveno ribolovno
pravo (u tekstu koji slijedi: godišnji plan).

(4) Odluku o raspisivanju javnog natječaja za
dodjelu ribolovnog prava donosi ministar.

(5) Uvjete natječaja za dodjelu ribolovnog prava
utvrđuje ministar.

(6) Sudionici u natječaju dužni su priložiti i program
gospodarenja ribolovnim područjem ili ribolovnom zonom.

(7) Za provođenje postupka javnog natječaja za
davanje ribolovnog prava, u ministarstvu se osniva Povjerenstvo za provođenje
natječaja, koje ministru daje prijedlog odluke za dodjelu ribolovnog prava.

(8) Povjerenstvo iz stavka 7. ovoga članka
osniva, i njihova predsjednika, članove i tajnika imenuje ministar rješenjem
koje se objavljuje u »Narodnim novinama«.

(9) U Povjerenstvo iz stavka 7. ovoga članka
imenuje se i jedan predstavnik tijela državne uprave nadležnog za zaštitu
prirode, te jedan predstavnik Saveza.

(10) Predsjedniku, članovima i tajniku
Povjerenstva za rad u Povjerenstvu pripada naknada koju odredi ministar.

(11) O ribolovnom pravu rješenjem odlučuje
ministar.

(12) S ovlaštenikom koji je dobio ribolovno
pravo ministar sklapa ugovor na 20 godina.

(13) Iznimno od odredbe članka 3. stavka 1.
točke 3. i 4. ovoga Zakona, ministar može, uz prethodno stručno mišljenje
Hrvatskih voda, te uz uvjete utvrđene u stavcima 1. do 12. ovoga članka, dati
ribolovno pravo fizičkoj ili pravnoj osobi na vodama koje su na temelju
posebnog zakona rezervirane za javnu vodoopskrbu ili su utvrđene kao izvorišta,
u kojem slučaju se i te vode smatraju ribolovnim vodama u smislu ovoga Zakona.

(14) Ovlaštenik ribolovnog prava, koje
podrazumijeva i gospodarenje ribolovnim vodama unutar zaštićenih dijelova
prirode u kojima je dopušten ribolov, odgovoran je za održivo gospodarenje
raspoloživim ribljim fondom i dužan je provoditi njegovu zaštitu sukladno
odredbama ovoga Zakona i Zakona o zaštiti prirode, te njihovih provedbenih
akata.

(15) Ovlaštenik ribolovnog prava dužan je
osigurati stručno vođenje poslova gospodarenja ribolovnim područjem ili
ribolovnom zonom.

(16) Stručno vođenje poslova gospodarenja može
obavljati stručna osoba koja je položila stručni ispit za gospodarenje
ribolovnim područjem ili ribolovnom zonom (u daljnjem tekstu: stručni ispit).

(17) Program polaganja stručnog ispita iz stavka
15. ovoga članka donosi ministar, uz pribavljeno mišljenje ustanova iz članka
7. ovoga Zakona.

(18) Stručni ispit provodi povjerenstvo koje
imenuje ministar.

(19) Uvjerenje o položenom stručnom ispitu
izdaje Ministarstvo, koje vodi i upisnik o položenim stručnim ispitima.

Članak 26.

Ugovor iz članka 25. stavka 12. određuje, uz
ostalo, i veličinu i granice ribolovnog područja ili ribolovne zone, ciljeve
gospodarenja, uvjete kojih se ovlaštenik dužan pridržavati i mjere koje mora
poduzimati radi unapređenja ribarstva.

Članak 27.

Ovlaštenik ribolovnog prava ne smije to pravo
prenositi na drugu fizičku ili pravnu osobu.

Članak 28.

(1) Ministar može ovlašteniku ribolovnog prava
rješenjem oduzeti ribolovno pravo na ribolovnom području ili u ribolovnoj zoni
ako:

1. gospodari suprotno gospodarskoj osnovi ili
godišnjem planu,

2. ne provodi mjere predviđene ugovorom,
gospodarskom osnovom ili godišnjim planom,

3. se zbog nezakonitog načina gospodarenja
pogoršavaju hidrološka, fizikalno-kemijska i biološka svojstva ribolovne vode.

(2) Ovlaštenik ribolovnog prava iz stavka 1.
ovoga članka kojemu je oduzeto ribolovno pravo ima pravo na povrat
dokumentirano neiskorištenih materijalnih sredstava od novog ovlaštenika
ribolovnog prava a koji je uložio u ribolovno područje ili ribolovnu zonu za
koju mu je oduzeto ribolovno pravo.

Članak 29.

(1) U slučaju promjene namjene ribolovnog
područja ili ribolovne zone ministar će rješenjem oduzeti ribolovno pravo na
tom ribolovnom području ili u toj ribolovnoj zoni.

(2) Pod promjenom namjene iz stavka 1. ovoga
članka podrazumijeva se, pored ostalog, i proglašenje ribolovnog područja ili
ribolovne zone:

1. zaštićenim dijelom prirode i/ili,

2. akumulacijom, jezerom i/ili tekućom vodom iz
kojih se zahvaća voda za piće za javnu vodoopskrbu i/ili,

3. akumulacijom, jezerom i/ili tekućom vodom koji
su rezervirani za javnu vodoopskrbu.

(3) Ovlaštenik ribolovnog prava kojemu je
ribolovno pravo oduzeto na temelju stavka 1. ovoga članka ima pravo potraživati
od novog korisnika naknadu neiskorištenih materijalnih sredstava koja je uložio
u ribolovno područje ili ribolovnu zonu za koju mu je oduzeto ribolovno pravo.

Članak 30.

(1) Na poplavljenom području vodotoka koji se
izlio iz korita zabranjeno je obavljanje ribolova dok se voda ne povuče u
korito.

(2) Ovlaštenik ribolovnog prava ima obvezu
premjestiti ribu iz privremenih stajaćih voda koje su ostale nakon poplave u
vodotok koji se izlio iz korita, ako to omogućavaju klimatski i geomorfološki
uvjeti.

(3) Odredbe iz stavka 2. ovoga članka odnose se
i na fizičke ili pravne osobe koje imaju povlasticu za gospodarski ribolov na
tom ribolovnom području ili u toj ribolovnoj zoni.

Članak 31.

Ovlaštenik ribolovnog prava dužan je ribarskoj
inspekciji prijaviti svaki pomor riba na ribolovnom području ili u ribolovnoj
zoni za koju je dobio ribolovno pravo.

Članka 32.

Ovlaštenik ribolovnog prava može uzgajati ribe
na dijelu ribolovnog područja ili ribolovne zone za koju je dobio ribolovno
pravo:

1. ako je to predviđeno gospodarskom osnovom,

2. ako ima koncesiju za korištenje voda za uzgoj
riba u gospodarske svrhe izdanu sukladno posebnom zakonu,

3. ako je registriran za obavljanje akvakulture,

4. ako ima povlasticu za akvakulturu.

**Gospodarska osnova**

Članak 33.

(1) Gospodarska osnova izrađuje se za ribolovno
područje ili ribolovnu zonu i predstavlja temeljni dokument za gospodarenje
pojedinim ribolovnim područjem ili ribolovnom zonom.

(2) Ovlaštenik ribolovnog prava obavezan je u
roku od godine dana nakon sklapanja ugovora o dodjeli ribolovnog prava
dostaviti na potvrđivanje izrađenu gospodarsku osnovu za ribolovno područje ili
ribolovnu zonu, a do potvrđivanja gospodarske osnove dužan je u roku od 30 dana
nakon sklapanja ugovora dostaviti na potvrđivanje godišnji plan koji će važiti
do potvrđivanja gospodarske osnove i godišnjeg plana.

(3) Troškove iz stavka 2. ovoga članka uplaćuju
se na žiroračun ustanove iz članka 7. ovoga Zakona, a visina i način uplate
troškova uređuje se posebnim ugovorom između ustanove i ovlaštenika ribolovnog
prava.

(4) Gospodarska osnova vrijedi trajno uz trajni monitoring, a najkasnije do isteka roka od šest godina od
dana potvrđivanja gospodarske osnove mora se obaviti revizija gospodarske
osnove.

(5) U slučaju pomora riba, većeg od jedne
trećine ihtiomase procijenjene gospodarskom osnovom,
mora se obaviti revizija gospodarske osnove.

(6) Gospodarska osnova mora sadržavati:

1. podatke o ovlašteniku ribolovnog prava,

2. podatke o ribolovnom području ili ribolovnoj
zoni,

3. rješenje i ugovor o dodjeli ribolovnog prava
iz članka 25. stavka 11. i 12. ovoga Zakona,

4. osnovna hidrografska, fizikalno-kemijska i
biološka obilježja ribolovnog područja,

5. vrste, količinu i zdravstveno stanje riba,

6. mjere za zaštitu i održavanje ribljih zaliha
te način provođenja tih mjera,

7. maksimalnu dnevnu i godišnju količinu dopuštenog
ulova po vrstama riba, određenu na temelju veličine ribljeg fonda i godišnjeg
prirasta riba,

8. vrijeme u kojem je dopušten lov riba i
najmanju veličinu ribe ispod koje se ne smije loviti,

9. program poribljavanja (vrijeme, količinu i
vrstu riba),

10. mjere za zaštitu posebnih staništa,

11. ekonomsku osnovu korištenja ribolovnog
područja,

12. organizaciju ribočuvarske
službe,

13. studiju utjecaja na okoliš u slučaju unosa
vrsta ili podvrsta riba u ribolovne vode,

14. mjere zaštite i korištenja voda sukladno
propisima o vodama,

15. vrste mamaca, stanje mamaca i maksimalno
dopuštenu količinu mamaca kojima je dopušteno loviti ribu tijekom ribolova na
određenoj ribolovnoj zoni.

(7) Način izrade gospodarske osnove i njenog
provođenja propisuje ministar.

Članak 34.

(1) Gospodarsku osnovu ili reviziju gospodarske
osnove iz članka 33. ovoga Zakona na zahtjev ovlaštenika ribolovnog prava
izrađuje ustanova iz članka 7. ovoga Zakona.

(2) Gospodarsku osnovu i reviziju gospodarske
osnove potvrđuje Ministarstvo na prijedlog Povjerenstva za gospodarske osnove.

(3) Povjerenstvo iz stavka 2. ovoga članka
osniva i njihova predsjed­nika,
članove i tajnika imenuje ministar rješenjem koje se objavljuje u »Narodnim
novinama«.

(4) Predsjedniku, članovima i tajniku Povjerenstva
iz stavka 2. ovoga članka pripada naknada koju odredi ministar.

**Godišnji plan**

Članak 35.

(1) Sukladno gospodarskoj osnovi izrađuje se
godišnji plan.

(2) Godišnji plan izrađuje ovlaštenik ribolovnog
prava.

(3) Godišnji plan mora sadržavati:

1. procjenu količine riba i njihova prirasta u
ribolovnom području ili ribolovnoj zoni,

2. dopušteni godišnji ulov ribe po vrstama i
dopušteni dnevni ulov ribe,

3. plan poribljavanja prema količinama i vrstama
te potrebna novčana sredstva,

4. mjere i način zaštite ribolovnog područja,
ribolovne zone ili njezina dijela, organizaciju rada ribočuvarske
službe te plan rada na uređenju okoliša,

5. planirana novčana sredstva i namjenu
korištenja tih sredstava.

(4) Način izrade godišnjeg plana i njegovog
provođenja propisuje ministar.

Članak 36.

(1) Godišnji plan potvrđuje Ministarstvo do 1.
studenoga za sljedeću kalendarsku godinu i o tome obvezatno izvješćuje Savez.

(2) Ovlaštenik ribolovnoga prava dužan je Ministarstvu
dostaviti godišnji plan na potvrđivanje najkasnije do 1. listopada za sljedeću
kalendarsku godinu.

(3) Bez potvrđenoga godišnjeg plana ribolov nije
dopušten.

Članak 37.

(1) Zabranjeno je ribolovnim vodama gospodariti
suprotno gospodarskoj osnovi ili godišnjem planu.

(2) Zabranjeno je ribičima na ribolovnim vodama
loviti ribe suprotno gospodarskoj osnovi ili godišnjem planu.

(3) Zabranjeno je gospodarenje pravnoj ili
fizičkoj osobi na ribolovnom području ili ribolovnoj zoni za koju nije dobila ribolovno
pravo.

(4) Zabranjeno je ovlašteniku ribolovnog prava
prodavanje dozvola i/ili upućivanje ribiča na ribolovno područje ili ribolovnu
zonu za koju ovlaštenik ribolovnog prava nije dobio ribolovno pravo.

**Ribočuvarska** **služba**

Članak 38.

(1) Radi zaštite ribolovnog područja ili
ribolovne zone ovlaštenici ribolovnog prava obvezatni su organizirati ribočuvarsku službu.

(2) Ribočuvarsku
službu obavljaju ribočuvari.

(3) Ribočuvare imenuje
ovlaštenik ribolovnog prava za ribolovne vode za koje je dobio ribolovno pravo.

(4) Ribočuvari imaju
ovlaštenja propisana ovim Zakonom i propisima donesenim na temelju njega.

(5) Način obavljanja ribočuvarske
službe propisuje ministar, nakon pribavljenog mišljenja Saveza.

Članak 39.

Ribočuvar u obavljanju svoje
djelatnosti ovlašten je od ribiča:

1. zatražiti dozvolu za obavljanje ribolova,

2. pregledati ribolovni alat, opremu za ribolov
i ulov,

3. zatražiti osobnu iskaznicu ili drugu ispravu
na temelju koje može utvrditi njegov identitet,

4. privremeno oduzeti ribolovni alat, opremu za
ribolov i ulov.

Članak 40.

(1) Ako ribočuvar
zatekne na ribolovnim vodama na kojima obavlja ribočuvarsku
djelatnost osobu koja obavlja športski ribolov ili druge radnje protivne ovom
Zakonu i propisima donesenim na temelju njega, dužan je u roku od tri dana o
tome sastaviti zapisnik i dostaviti ga nadležnom inspektoru.

(2) Ako ribočuvar u
skladu s Pravilnikom za obavljanje ribočuvarske
djelatnosti osobi iz stavka 1. ovoga članka privremeno oduzme ribolovni alat
i/ili opremu za ribolov i/ili ulov, dužan je u roku od 24 sata o tome sastaviti
zapisnik i dostaviti ga nadležnom inspektoru, te dostaviti i presliku pismene
potvrde o privremenom oduzimanju.

(3) Osobi od koje se oduzimaju ribolovni alat
i/ili oprema za ribolov i/ili ulov izdaje se potvrda s točno označenim
predmetima i/ili ulovom po vrsti i količini.

(4) Ovlaštenik ribolovnog prava dužan je
osigurati uvjete za oduzimanje, čuvanje i održavanje privremeno oduzetoga
ribolovnog alata i/ili opreme za ribolov i/ili ulova do njihove predaje nadležnom
sudbenom tijelu.

(5) S privremeno oduzetim ribolovnim alatom
i/ili opremom za ribolov i/ili ulov, do predaje nadležnom sudbenom tijelu,
ovlaštenik ribolovnog prava ne može raspolagati (uništiti ih, prodati, predati,
darovati, zamijeniti i sl.), osim ako posebnim
zakonom ili drugim propisom nije drugačije određeno.

Članak 41.

(1) Ribočuvari imaju
iskaznicu i značku kojima se dokazuje njihovo službeno svojstvo, identitet i
ovlasti.

(2) Obrazac iskaznice i značke ribočuvara pravilnikom propisuje ministar.

(3) Iskaznicu i značku ribočuvara
izdaje Savez na zahtjev ovlaštenika ribolovnog prava za ribolovno područje ili
ribolovnu zonu za koju je dobio ribolovno pravo.

Članak 42.

Ribiči su dužni ribočuvarima
omogućiti obavljanje ribočuvarskog nadzora i pružiti im
sve potrebne podatke i obavijestiti u svezi s obavljanjem ribočuvarskog
nadzora, te im pružati pomoć u njihovom radu.

Članak 43.

(1) Ribočuvari moraju
imati položen ribočuvarski ispit.

(2) Program za polaganje ribočuvarskog
ispita donosi ministar, uz pribavljeno mišljenje Saveza.

(3) Način polaganja ispita, obrazac i način
izdavanja uvjerenja o položenom ribočuvarskom ispitu
propisuje ministar.

(4) Provjeru znanja prema Programu za polaganje ribočuvarskog ispita provodi ispitno povjerenstvo koje na
prijedlog Saveza imenuje ministar.

(5) Osposobljenost za obavljanje ribočuvarske službe dokazuje se uvjerenjem o položenom ribočuvarskom ispitu koje daje Savez.

(6) Uvjerenje o položenom ribočuvarskom
ispitu dat će se osobi koja je položila ispit prema Programu za polaganje ribočuvarskog ispita.

(7) Iznimno od odredbe stavka 6. ovoga članka
uvjerenje o položenom ribočuvarskom ispitu bez obveze
polaganja ribočuvarskog ispita dat će se osobi koja
je na temelju ranijih propisa položila ribočuvarski
ispit.

(8) Savez vodi Upisnik o izdanim uvjerenjima o
položenom ribočuvarskom ispitu.

(9) Oblik, sadržaj i način vođenja Upisnika o
izdanim uvjerenjima o položenom ribočuvarskom ispitu
propisuje ministar.

Članak 44.

(1) Troškove ispitnog povjerenstva za polaganje ribočuvarskog ispita snosi ovlaštenik ribolovnog prava.

(2) Visinu iznosa troškova iz stavka 1. ovoga
članka utvrđuje ministar.

**Natjecanja u športskom ribolovu**

Članak 45.

(1) Ovlaštenici ribolovnog prava organiziraju
ili sudjeluju u organiziranju natjecanja u športskom ribolovu za vrijeme
trajanja kojih ostale ribolovne aktivnosti mogu biti ograničene od strane
organizatora natjecanja.

(2) Za natjecanja u športskom ribolovu
ovlaštenik ribolovnog prava dužan je pribaviti odobrenje.

(3) Odobrenje za održavanje natjecanja u
športskom ribolovu daje Savez na temelju godišnjeg kalendara natjecanja Saveza.

(4) Za održavanje međunarodnih natjecanja u
športskom ribolovu odobrenje daje Ministarstvo na temelju godišnjeg kalendara
Saveza.

(5) Za trajanja natjecanja u športskom ribolovu
natjecatelji su dužni pridržavati se odredaba ovoga Zakona i propisa donesenih
na temelju njega, osim propisa koji ograničavaju količinu ulova.

(6) Za natjecanja u športskom ribolovu
natjecatelji nisu dužni kupiti dozvolu za športski ribolov od ovlaštenika
ribolovnog prava na čijem se ribolovnom području ili u čijoj se ribolovnoj zoni
odvija natjecanje.

(7) Natjecatelji su dužni tijekom natjecanja
ulovljenu ribu čuvati na način određen Pravilnikom o natjecanjima HSRS-a.

(8) Štetu koja nastane za vrijeme natjecanja
ovlašteniku ribolovnog prava nadoknađuje organizator natjecanja.

IV. AKVAKULTURA

Članak 46.

(1) Akvakulturom se
mogu baviti fizičke i pravne osobe registrirane za obavljanje akvakulture i/ili ovlaštenik ribolovnog prava ako je akvakultura predviđena gospodarskom osnovom za ribolovno
područje ili ribolovnu zonu na kojoj je dobio ribolovno pravo.

(2) Fizičke i pravne osobe smiju započeti
obavljati djelatnost akvakulture:

1. ako imaju povlasticu za akvakulturu,

2. ako je fizička osoba ili fizička osoba u
pravnoj osobi stručno osposobljena za akvakulturu ili
ima djelatnike stručno osposobljene za akvakulturu.

Članak 47.

(1) Povlasticu za akvakulturu
rješenjem daje Ministarstvo na temelju zahtjeva fizičke ili pravne osobe.

(2) Povlastica za akvakulturu,
kao i zahtjev za izdavanje povlastice za akvakulturu
mora sadržavati:

1. tvrtku obrtnika ili tvrtku pravne osobe kojoj
se daje povlasticu za akvakulturu,

2. dopustivu godišnju kvotu hrane za uzgoj u hladnovodnim rib­njacima,

3. površinu ribnjaka, ograđenoga vodenog
prostora ili volumen kaveza koji će se koristiti za akvakulturu,

4. vrste riba i/ili drugih vodenih organizama
koje će se uzgajati,

5. klasu, urudžbeni broj i datum odluke o
davanju koncesije na vodama i ugovor o koncesiji za uzgoj riba i/ili drugih
vodenih organizama u gospodarske svrhe u skladu s posebnim zakonom.

(3) Obrazac povlastice za akvakulturu
propisuje ministar.

(4) Protiv rješenja kojim se povlastica za akvakulturu daje ili uskraćuje nije dopuštena žalba, ali
može se pokrenuti upravni spor.

(5) Zabranjeno je uzgajati vrste riba i/ili
drugih vodenih organizama koji nisu upisani u povlastici za akvakulturu.

Članak 48.

(1) Povlastica za akvakulturu
prestaje vrijediti prestankom postojanja pravne osobe odnosno obrta i
prestankom Ugovora o koncesiji za korištenje voda za uzgoj riba i/ili drugih
vodenih organizama u gospodarske svrhe.

(2) Povlastica za akvakulturu
oduzima se rješenjem Ministarstva ako se utvrdi da fizička ili pravna osoba
uzgaja vrste riba i/ili drugih vodenih organizama koji nisu upisani u
povlastici za akvakulturu ili da se ne pridržava
propisanih uvjeta zaštite prirode.

(3) Protiv rješenja o oduzimanju povlastice iz
stavka 2. ovoga članka nije dopuštena žalba, ali se može pokrenuti upravni
spor.

Članak 49.

(1) Ministarstvo vodi upisnik o izdanim
povlasticama za akvakulturu.

(2) Oblik, sadržaj i način vođenja upisnika o
izdanim povlasticama za akvakulturu propisuje
ministar.

Članak 50.

(1) Fizičke ili pravne osobe smiju uzgajati samo
one vrste riba i/ili drugih vodenih organizama koje su upisane u povlastici za akvakulturu.

(2) Povlastica za akvakulturu
mora se nalaziti na uzgajalištu ili u sjedištu tvrtke.

Članak 51.

(1) Na ribolovnoj vodi na kojoj se riba uzgaja u
kavezima ili unutar ograda zabranjeno je loviti ribe i obavljati druge radnje
koje mogu ometati djelatnost akvakulture na
udaljenosti manjoj od 50 metara od označenih granica koncesijom dodijeljene
vodne površine.

(2) Na ribnjaku na kojem se obavlja djelatnost akvakulture zabranjeno je loviti ribu bez dopuštenja
ovlaštenika povlastice za akvakulturu.

**Ispit za akvakulturu**

Članak 52.

(1) Osoba koja neposredno obavlja akvakulturu mora biti stručno osposobljena za obavljanje akvakulture.

(2) Stručna osposobljenost za obavljanje akvakulture dokazuje se uvjerenjem o položenom ispitu za akvakulturu.

(3) Uvjerenje o položenom ispitu za akvakulturu daje Ministarstvo osobi koja je položila ispit
za akvakulturu prema Programu za polaganje ispita za akvakulturu.

(4) Ispite za akvakulturu
provodi Povjerenstvo za ispite za akvakulturu koje
imenuje ministar.

(5) Iznimno od odredbe stavka 3. ovoga članka,
uvjerenje o položenom ispitu za akvakulturu, bez
obveze polaganja ispita za akvakulturu, dat će se
osobi koja je na temelju propisa koji su bili na snazi do stupanja na snagu
ovoga Zakona položila ispit za akvakulturu ili koja
je položila kolegij ribarstva na VI. i VII. stupnju obrazovanja.

(6) Način polaganja ispita za akvakulturu, obrazac i način izdavanja uvjerenja o položenom
ispitu za akvakulturu propisuje ministar.

(7) Ministar donosi Program za polaganje ispita
za akvakulturu nakon prethodno pribavljenog mišljenja
ministra nadležnog za zaštitu prirode te ministra za obrt malo i srednje
poduzetništvo.

(8) Ministarstvo vodi Upisnik o izdanim
uvjerenjima o položenom ispitu za akvakulturu.

(9) Oblik, sadržaj i način vođenja Upisnika o
izdanim uvjerenjima o položenom ispitu za akvakulturu
propisuje ministar.

Članak 53.

(1) Troškove polaganja ispita za akvakulturu snosi kandidat.

(2) Visinu iznosa troškova iz stavka 1. ovoga
članka utvrđuje ministar.

(3) Članovi Povjerenstva za ispit za akvakulturu imaju pravo na naknadu za rad u Povjerenstvu.

(4) Naknadu iz stavka 3. ovoga članka utvrđuje
ministar.

V. ZAŠTITA RIBA

Članak 54.

(1) Na određenom ribolovnom području ili u
određenoj ribolovnoj zoni ovlašteniku ribolovnog prava povremeno se može
odobriti selektivni ribolov onih vrsta riba koje ugrožavaju druge vrste.

(2) Rješenje za selektivni ribolov na temelju
zahtjeva ovlaštenika ribolovnog prava izdaje Ministarstvo uz suglasnost
ministra nadležnog za zaštitu prirode.

(3) U rješenju za selektivni ribolov navest će
se ribolovni alati i oprema te vrijeme i način na koji se smije obavljati
ribolov iz stavka 1. ovoga članka.

Članak 55.

(1) Uzgoj stranih vrsta riba smije se obavljati
samo uz odobrenje ministra te nakon prethodno pribavljene suglasnosti ministra
nadležnog za zaštitu prirode, a na temelju prethodno izrađene studije utjecaja
na okoliš sukladno posebnim propisima iz područja prostornog planiranja i
zaštite okoliša.

(2) Poribljavanje ribolovnih voda vrstama riba
koje su nestale iz tih voda (reintrodukcija ili
ponovno unošenje) smije se obaviti samo uz odobrenje ministra te nakon
prethodno pribavljene suglasnosti ministra nadležnog za zaštitu prirode, a na
temelju prethodno izrađene studije utjecaja na okoliš sukladno posebnim
propisima iz područja prostornog planiranja i zaštite okoliša.

(3) Uvoz i promet živih primjeraka stranih vrsta
riba i/ili oplođene ikre za uzgoj dopušten je samo uz odobrenje ministra i
nakon prethodne suglasnosti ministra nadležnog za zaštitu prirode.

Članak 56.

Radi zaštite, uzgoja ili razmnožavanja riba,
ministar može zabraniti ili ograničiti uporabu određenih ribolovnih alata i opreme
za pojedine vrste ribolova na određenom ribolovnom području ili u određenoj
ribolovnoj zoni.

Članak 57.

(1) Zabranjeno je:

1. lovljenje, zadržavanje, prekrcavanje,
iskrcavanje, prevoženje, skladištenje, prodaja, prerada, izlaganje ili pokušaj
stavljanja u promet ribe za vrijeme njihova lovostaja,

2. lovljenje, zadržavanje prekrcavanje,
iskrcavanje, prevoženje, skladištenje, prodaja, prerada, izlaganje ili pokušaj
stavljanja u promet nedorasle ribe,

3. loviti ribe eksplozivnim ili kemijskim
sredstvima koja ih ubijaju, truju ili omamljuju, i/ili tako ulovljene ribe
stavljati u promet,

4. loviti ribu u ribolovnim vodama uz uporabu
strane vrste ribe (žive ili mrtve) kao mamca,

5. loviti ribu podvodnom puškom ili ostima ili
harpunima ili električnom strujom ili drugim nedopuštenim sredstvima, i/ili
tako ulovljenu ribu stavljati u promet,

6. loviti ribu s više ribolovnih alata ili
opreme nego što je propisano propisom donesenim na temelju ovoga Zakona,

7. sprječavati na bilo koji način povratak riba
s poplavljenog područja u vodotoke, loviti ribe sredstvima koja sprječavaju
povratak riba s poplavljenog područja te sprječavati bilo koja druga migratorna kretanja riba,

8. loviti ribe izravno rukom, povlačenjem i kvačanjem udicom s vanjske strane tijela ribe,

9. poribljavati ribolovne vode bez svjedodžbe o
zdravstvenoj ispravnosti riba,

10. ometati postavljanje znakova ili skidati
znakove kojima se označava ribolovno područje ili ribolovna zona, mrjestilište
ili uzgajalište,

11. loviti ribe unutar ograđenog prostora hidroenergetskog objekta,

12. loviti ribe 100 metara uzvodno i nizvodno od
ograde hidroenergetskog objekta.

(2) Odredbe stavka 1. točke 1. i 2. ovoga članka
ne odnose se na ribe iz akvakulture.

(3) Fizička ili pravna osoba koja je vlasnik hidroenergetskog objekta obvezatna je spriječiti obavljanje
ribolova unutar ograđenog prostora hidroenergetskog
objekta.

Članak 58.

Pravne osobe koje obavljaju vodoprivrednu
djelatnost i »Hrvatske vode« dužne su, prije početka bilo kakvih radova na
ribolovnom području ili ribolovnoj zoni s time upoznati ovlaštenika ribolovnog
prava na tom području ili ribolovnoj zoni.

Članak 59.

(1) Pri izgradnji hidroenergetskih
objekata na ribolovnim vodama investitor je obvezatan omogućiti nesmetan prolaz
riba, odnosno izraditi sustav koji osigurava nesmetan prolaz riba.

(2) Zabranjen je ribolov u sustavu kojim se
osigurava nesmetan prolaz riba.

Članak 60.

(1) Radi zaštite riba ministar propisuje:

1. lovostaj za pojedine vrste riba, odnosno
vrijeme kada se ne smiju bilo loviti, zadržavati, prekrcavati, iskrcavati,
prevoziti, skladištiti, prodavati, prerađivati, izlagati ili pokušati stavljati
u promet,

2. najmanje veličine pojedinih vrsta riba ispod
kojih se ne smiju bilo loviti, zadržavati, prekrcavati, iskrcavati, prevoziti,
skladištiti, prodavati, prerađivati, izlagati ili pokušati stavljati u promet.

3. zabranu ribolova na određenom ribolovnom
području ili u određenoj ribolovnoj zoni,

4. broj povlastica za gospodarski ribolov na
određenom ribolovnom području ili u određenoj ribolovnoj zoni,

5. konstrukcijsko-tehnička obilježja, način
uporabe i namjenu pojedinih vrsta alata, opreme i mamaca za ribolov.

(2) Propise iz stavka 1. točke 1. i 2. ovoga
članka ministar će donijeti nakon pribavljenog mišljenja ministra nadležnog za zaštitu
prirode.

Članak 61.

(1) Iznimno, radi znanstvenog ili stručnog
istraživanja ministar može, na temelju zahtjeva i predočenoga istraživačkog
programa, rješenjem dopustiti ribolov protivno uvjetima propisanim ovim Zakonom
i propisima donesenim na temelju njega uz uvjet da se takvim ribolovom ne
nanosi šteta ovlašteniku ribolovnog prava.

(2) U rješenju iz stavka 1. ovoga članka odredit
će se uvjeti pod kojima se mora obaviti ribolov iz stavka 1. ovoga članka.

(3) Zabranjeno je obavljati ribolov radi znanstvenog
ili stručnih istraživanja bez rješenja iz stavka 1. ovoga članka.

(4) Zabranjeno je obavljati ribolov radi
znanstvenog ili stručnog istraživanja protivno uvjetima propisanim rješenjem iz
stavka 1. ovoga članka.

(5) Imatelj rješenja iz stavka 1. ovoga članka
obvezatan je prije početka ribolova obavijestiti o mjestu i vremenu obavljanja
ribolova ovlaštenika ribolovnog prava i ribarsku inspekciju.

(6) Ovlaštenik ribolovnog prava dužan je
omogućiti rad ovlašteniku rješenja iz stavka 1. ovoga članka na ribolovnom
području ili u ribolovnoj zoni kojom gospodari.

Članak 62.

(1) Ministar može dopustiti lov matica iz
ribolovnih područja ili ribolovnih zona radi osiguravanja mrijesta i uzgoja
mlađi u smislu zaštite, uzgoja ili razmnožavanja riba.

(2) Način, uvjete i vrijeme ribolova iz stavka
1. ovoga članka na temelju zahtjeva stranke rješenjem utvrđuje ministar.

Članak 63.

(1) Fizička ili pravna osoba koja počini štetu
postupajući suprotno odredbama ovoga Zakona dužna je tu štetu nadoknaditi.

(2) Pravila za utvrđivanje visine naknade štete
iz stavka 1. ovoga članka propisuje ministar.

(3) Novčana sredstva prikupljena na ime naknade
prihod su ovlaštenika ribolovnog prava i moraju se koristiti isključivo za
otklanjanje nastale štete.

VI. NAKNADA ZA RIBOLOV

Članak 64.

(1) Sredstva uplaćena na ime naknade za
gospodarski ribolov prihod su ovlaštenika ribolovnog prava.

(2) Sredstva uplaćena na ime naknade za dozvole
iz članka 22. ovoga Zakona prihod su ovlaštenika ribolovnog prava, Saveza i
Državnog proračuna Republike Hrvatske, a raspoređuju se na ovaj način:

1. Ovlašteniku ribolovnog prava raspoređuje se
80% sredstava koja se koriste sukladno gospodarskoj osnovi i godišnjem planu,

2. Savezu se raspoređuje 10% sredstava, koja se
smiju koristiti samo za unaprjeđivanje športskog ribolova, edukaciju članstva,
te za obavljanje poslova iz članka 19. stavka 1. ovoga Zakona.

3. Kao prihod Državnog proračuna Republike
Hrvatske raspoređuje se 10% sredstava.

(3) Sredstva koja se uplaćuju temeljem stavka 2.
točke 3. ovoga članka moraju imati posebnu brojčanu oznaku (šifru) za vrste
prihoda, a koriste se za financiranje monitoringa
ribljeg fonda.

(4) Ministar je ovlašten utvrditi:

1. visinu naknade za obavljanje gospodarskog
ribolova i postupak raspoređivanja sredstava,

2. visinu naknade te obrazac i sadržaj dozvole.

VII. PODACI O RIBOLOVU I
AKVAKULTURI

Članak 65.

(1) Ribari moraju voditi popis ulova u
gospodarskom ribolovu.

(2) Fizičke ili pravne osobe koje se bave akvakulturom moraju voditi popis o akvakulturi.

(3) Ribiči moraju voditi popis o ulovu ribe.

(4) Oblik, sadržaj i način vođenja popisa iz
stavka 1., 2. i 3. ovoga članka propisuje ministar.

Članak 66.

(1) Ovlaštenici povlastice za gospodarski
ribolov i/ili povlastice za akvakulturu obvezatni su
jedan puta godišnje na propisanom obrascu dostavljati Ministarstvu podatke o
gospodarskom ribolovu i/ili akvakulturi.

(2) Ovlašteniku ribolovnog prava ribiči su
obvezatni na propisanom obrascu dostavljati podatke o količini i vrstama riba
zadržanim u športskom ribolovu.

(3) Ovlaštenici ribolovnog prava obvezatni su
prikupljene podatke o ribolovu iz stavka 2. ovoga članka dostaviti Savezu na
propisanom obrascu do kraja travnja za prethodnu godinu.

(4) Savez je obvezatan prikupljene podatke o
ribolovu iz stavka 2. ovoga članka dostaviti Ministarstvu na propisanom obrascu
do kraja svibnja za prethodnu godinu.

(5) Oblik, sadržaj i način dostavljanja obrasca
iz stavka 1., 2., 3. i 4. ovoga članka pravilnikom propisuje ministar.

(6) Podaci iz stavka 1. ovoga članka moraju se
dostaviti Ministarstvu najkasnije trideset dana nakon isteka razdoblja za koji
se podaci dostavljaju.

VIII. UPRAVNI I
INSPEKCIJSKI NADZOR

**Upravni nadzor**

Članak 67.

Upravni nadzor nad provedbom odredaba ovoga
Zakona i propisa donesenih na temelju njega obavlja Ministarstvo.

**Inspekcijski nadzor**

Članak 68.

Inspekcijski nadzor nad provedbom ovoga Zakona i
propisa donesenih na temelju njega obavlja Ministarstvo (u daljnjem tekstu:
ribarska inspekcija) i ovlaštene službene osobe Ministarstva unutarnjih poslova,
sukladno posebnom zakonu.

Članak 69.

(1) Poslove inspekcijskog nadzora iz nadležnosti
ribarske inspekcije provode ribarski inspektori (u daljnjem tekstu: inspektor),
i drugi državni službenici koje za to ovlasti ministar.

(2) Inspektor u provedbi inspekcijskog nadzora:

1. pregledava isprave i dokumentaciju poslovanja
pravnih i fizičkih osoba koje obavljaju ribolov, uzgoj i promet riba i drugih
vodenih organizama,

2. nadzire obavljanje ribolova i uzgoja sukladno
odredbama ovoga Zakona i propisa donesenih na temelju njega,

3. nadzire obavljanje prometa riba i drugih
vodenih organizama sukladno odredbama ovoga Zakona i propisa donesenih na
temelju njega,

4. u dijelu uzgoja i stavljanja u promet
slatkovodne ribe inspekcijski nadzor obavljaju i veterinarski inspektori, a u
dijelu stavljanja u promet inspektor Državnog inspektorata sukladno posebnim
propisima.

Članak 70.

Ukoliko utvrdi da je povrijeđen ovaj Zakon ili
drugi propis donesen na temelju njega, inspektor:

1. rješenjem naređuje otklanjanje utvrđenih nedostataka,
odnosno nepravilnosti u određenom roku,

2. podnosi nadležnom državnom tijelu prijavu
zbog kaznenog djela, odnosno zahtjev za pokretanje prekršajnog postupka,

3. poduzima i druge mjere, odnosno izvršava
druge radnje za koje je ovlašten posebnim propisom.

Članak 71.

Ako pravna ili fizička osoba u određenom roku ne
provede mjere predviđene na temelju ovoga Zakona, te mjere može provesti
inspektor ili pravna, odnosno fizička osoba koju on ovlasti, a na trošak pravne
ili fizičke osobe koja je bila dužna provesti određenu mjeru.

Članak 72.

(1) Ukoliko inspektor utvrdi da je povrijeđen
ovaj Zakon ili drugi propis donesen na temelju njega, može privremeno do
donošenja rješenja o izvršenom prekršaju, odnosno presude o izvršenom kaznenom
djelu, oduzeti ulovljene ribe i druge vodene organizme, oduzeti ili privremeno
zapečatiti alate i opremu za ribolov kao i plovilo, koji su bili predmet
izvršenja prekršaja ili kaznenog djela, a mogu u prekršajnom ili kaznenom
postupku biti kao dokaz.

(2) O privremenom oduzimanju izdaje se potvrda.

(3) U slučaju kada se privremeno do odluke
nadležnoga državnog tijela oduzimaju alati i oprema za ribolov kao i plovilo,
prijava, odnosno zahtjev se mora podnijeti u roku od 24 sata, a nadležno
državno tijelo o prijavi, odnosno zahtjevu odlučuje u hitnom postupku.

Članak 73.

(1) Protiv rješenja inspektora može se izjaviti
žalba Ministarstvu.

(2) O žalbama odlučuje posebno povjerenstvo
Ministarstva od najmanje tri člana koje imenuje ministar.

(3) Žalba izjavljena protiv rješenja iz stavka
1. ovoga članka ne odgađa izvršenje rješenja.

Članak 74.

Poslove inspektora može obavljati osoba koja ima
najmanje VII/I stupanj stručne spreme ribarskoga, veterinarskoga, biološkoga, bioteh­nološkoga, agronomskog ili
pravnog smjera, tri godine radnoga iskustva u struci i položen državni stručni
ispit za ribarskoga inspektora.

Članak 75.

(1) Inspektor ima posebnu iskaznicu i značku
kojima se dokazuje njihovo službeno svojstvo, identitet i ovlasti.

(2) Prilikom obavljanja inspekcijskoga nadzora
inspektor može nositi odoru.

(3) Obrazac službene iskaznice, znak i odoru
inspektora propisuje ministar.

Članak 76.

(1) Inspektor vodi očevidnik o obavljenim
inspekcijskim pregledima, donesenim rješenjima, zahtjevima za pokretanje
prekršajnoga postupka, kaznenim prijavama, izrečenim prekršajnim kaznama i
odlukama donesenim po kaznenim prijavama.

(2) Obrazac popisa, sadržaj i način vođenja
propisuje ministar.

Članak 77.

Pravne i fizičke osobe, čiji rad podliježe
nadzoru inspektora dužne su im omogućiti obavljanje inspekcijskog nadzora i
pružiti potrebne podatke i obavijesti.

IX. POSEBNE ODREDBE

Članak 78.

Ribiči, ribari i osobe koje obavljaju nadzor nad
provođenjem propisa iz slatkovodnog ribarstva imaju pravo pristupa na ribolovne
vode prilazima preko zemljišta koje se nalazi uz to područje. To pravo ne
odnosi se na zemljište koje je u privatnom vlasništvu, a ni na zemljište na
koje je pristup posebnim propisima zabranjen ili ograničen.

Članak 79.

(1) Strane fizičke i pravne osobe smiju obavljati
gospodarski ribolov na slatkim vodama Republike Hrvatske samo u slučajevima
utvrđenim međunarodnim ugovorom.

(2) Strane fizičke i pravne osobe smiju
obavljati djelatnost akvakulture na slatkim vodama
Republike Hrvatske.

(3) Strane fizičke i pravne osobe smiju započeti
obavljati djelatnost akvakulture na slatkim vodama
Republike Hrvatske:

1. ako su u Republici Hrvatskoj registrirale
podružnicu za akvakulturu,

2. ako ispunjavaju uvjete propisane u članku 46.
stavku 2. ovoga Zakona.

(4) Gospodarski ribolov na ribolovnim vodama
Republike Hrvatske ne smije obavljati:

1. domaća pravna osoba kojoj je osnivač strana
fizička ili pravna osoba,

2. domaća pravna osoba koja je u cijelosti ili
dijelom u vlasništvu strane fizičke ili pravne osobe.

(5) Strani državljani – ribiči smiju loviti ribe
na temelju dozvole sukladno odredbi članka 22. stavka 4. ovoga Zakona.

X. KAZNENE ODREDBE

Članak 80.

(1) Novčanom kaznom od 20.000,00 do 120.000,00
kuna kaznit će se za prekršaj pravna osoba:

1. ako bez rješenja ministra na umjetnim
jezerima nastalim iskorištavanjem mineralnih sirovina dopusti obavljanje
ribolova protivno odredbama ovoga Zakona i propisa donesenih na temelju njega
(članak 3. stavak 5.),

2. ako obavlja gospodarski ribolov u posebnim
staništima (članak 5. stavak 2.),

3. ako gospodari ribolovnim područjem ili
ribolovnom zonom za koju nije dobila ribolovno pravo (članak 37. stavak 3.),

4. ako bez odobrenja ministra obavlja selektivni
ribolov i/ili ako obavlja selektivni ribolov protivno uvjetima navedenim u rješenju
kojim se takav ribolov dopušta (članak 54. stavak 1., 2. i 3.),

5. ako bez odobrenja ministra uzgaja strane
vrste riba (članak 55. stavak 1.),

6. ako bez odobrenja ministra poribljava
ribolovne vode vrstama riba koje su nestale iz tih voda (reintrodukcija
ili ponovno unošenje) (članak 55. stavak 2.),

7. ako bez odobrenja ministra uvozi i prodaje
žive primjerke i/ili oplođenu ikru stranih vrsta riba za uzgoj (članak 55.
stavak 3.),

8. ako sprječava na bilo koji način povratak
riba s poplavljenog područja u vodotoke ili ako lovi ribe sredstvima koja
sprječavaju povratak riba s poplavljenog područja ili sprječava migratorna kretanja riba (članak 57. stavak 1. točka 7.),

9. ako investitor kod izgradnje hidroenergetskih objekata na ribolovnim vodama ne omogući
nesmetan prolaz riba ili ako ne izradi sustav koji osigurava nesmetan prolaz
riba (članak 59. stavak 1.),

10. ako bez odobrenja ministra obavlja izlov matica radi osiguravanja mrijesta i uzgoja mlađi u
smislu zaštite, uzgoja ili razmnožavanja riba i/ili obavlja takav ribolov
protivno uvjetima navedenim u rješenju kojim se takav ribolov dopušta (članak
62. stavak 1. i 2.).

(2) Za prekršaje iz stavka 1. ovoga članka
kaznit će se novčanom kaznom u iznosu od 5.000,00 do 15.000,00 kuna fizička
osoba i odgovorna osoba u pravnoj osobi.

(3) Za prekršaje iz stavka 1. točke 2. ovoga
članka kaznit će se novčanom kaznom u iznosu od 5.000,00 do 15.000,00 kuna i
fizička osoba koja za ovlaštenika povlastice obavlja gospodarski ribolov.

(4) Za prekršaje iz stavka 1. točke 2. i 8.
ovoga članka učinjene drugi put, fizičkoj ili pravnoj osobi uz novčanu kaznu
izreći će se i mjera oduzimanja povlastice za gospodarski ribolov u trajanju od
najmanje šest mjeseci do osam mjeseci, računajući od dana pravomoćnosti
rješenja.

(5) Za prekršaje iz stavka 1. točke 2. i 8.
ovoga članka učinjene treći put, fizičkoj ili pravnoj osobi uz novčanu kaznu
izreći će se i mjera oduzimanja povlastice za gospodarski ribolov u trajanju od
najmanje osam mjeseci do jedne godine, računajući od dana pravomoćnosti
rješenja.

Članak 81.

(1) Novčanom kaznom od 15.000,00 do 80.000,00
kuna kaznit će se za prekršaj pravna osoba:

1. ako obavlja gospodarski ribolov na ribolovnim
vodama protivno odredbi članka 8. stavka 2. ovoga Zakona,

2. ako započne obavljati gospodarski ribolov
protivno odredbama članka 9. stavka 2. ovoga Zakona,

3. ako obavlja gospodarski ribolov na ribolovnom
području ili ribolovnoj zoni i/ili ribolovnim alatima ili opremom koja nije
upisana u povlastici za gospodarski ribolov (članak 13. stavak 1. podstavak
prvi i drugi),

4. ako obavlja gospodarski ribolov suprotno
odredbi članka 8. stavka 3. (članka 13. stavak 1. podstavak treći),

5. ako prodaje dozvolu za športski ribolov po
cijeni koja nije otisnuta na obrascu dozvole (članak 22. stavak 3. točka 4.),

6. ako obavlja ribolov na poplavljenom području
vodotoka koji se izlio iz korita (članak 30. stavak 1.),

7. ako započne obavljati djelatnost akvakulture bez povlastice za akvakulturu
(članak 46. stavak 2.),

8. ako lovi, zadržava, prekrcava, iskrcava,
prevozi, skladišti, prodaje, prerađuje, izlaže ili pokuša staviti u promet ribe
za vrijeme njihova lovostaja (članak 57. stavak 1. točka 1.),

9. ako lovi, zadržava, prekrcava, iskrcava,
prevozi, skladišti, prodaje, prerađuje, izlaže ili pokuša staviti u promet
nedorasle ribe (članak 57. stavak 1. točka 2.),

10. ako lovi ribe eksplozivnim ili kemijskim
sredstvima koja ih ubijaju, truju ili omamljuju ili ako tako ulovljenu ribu
stavlja u promet (članak 57. stavak 1. točka 3.),

11. ako poribljava ribolovne vode bez svjedodžbe
o zdravstvenoj ispravnosti riba (članak 57. stavak 1. točka 9.),

12. ako obavlja ribolov u sustavu koji osigurava
nesmetan prolaz riba (članak 59. stavak 2.),

13. ovlaštenik ribolovnog prava ako novčana sredstva
prikupljena na ime naknade za otklanjanje nastale štete ne iskoristi isključivo
za tu namjenu (članak 63. stavak 3.),

14. ako na ime naknade za gospodarski ribolov ne
uplati sredstva ovlašteniku ribolovnog prava (članak 64. stavak 1.),

15. ako na propisan način ne rasporedi i uplati
sredstva od naknade za dozvolu za obavljanje športskog ribolova (članak 64.
stavak 2. i 3.).

(2) Za prekršaje iz stavka 1. ovoga članka
kaznit će se novčanom kaznom od 5.000,00 do 15.000,00 kuna fizička osoba i
odgovorna osoba u pravnoj osobi.

(3) Za prekršaje iz stavka 1. točke 1., 2., 3.,
4., 6., 8., 9., 10. i 11. ovoga članka kaznit će se novčanom kaznom u iznosu od
3.000,00 do 15.000,00 kuna i fizička osoba koja za ovlaštenika povlastice
obavlja ribolov.

(4) Za prekršaje iz stavka 1. točke 6., 8., 9.,
10. i 11. ovoga članka kaznit će se novčanom kaznom u iznosu od 2.000,00 do
10.000,00 kuna i ribič.

(5) Za prekršaje iz stavka 1. točke 1., 2., 3.,
4., 6., 8., 9., 10. i 11. ovoga članka učinjene drugi put, fizičkoj ili pravnoj
osobi uz novčanu kaznu izreći će se i zaštitna mjera oduzimanja povlastice za
obavljanje gospodarskog ribolova u trajanju od najmanje četiri mjeseca do šest
mjeseci, računajući od dana pravomoćnosti rješenja.

(6) Za prekršaje iz stavka 1., 2., 3., 4., 6.,
8., 9., 10. i 11. ovoga članka učinjene treći put, fizičkoj ili pravnoj osobi
uz novčanu kaznu izreći će se i zaštitna mjera oduzimanja povlastice za
obavljanje gospodarskog ribolova u trajanju od najmanje šest mjeseci do jedne
godine, računajući od dana pravomoćnosti rješenja.

(7) Za istovjetne prekršaje iz stavka 1. točke
7. ovoga članka učinjene treći put, fizičkoj ili pravnoj osobi uz novčanu kaznu
izreći će se i mjera oduzimanja povlastice za akvakulturu
u trajanju od najmanje šest mjeseci do jedne godine, računajući od dana
pravomoćnosti rješenja.

(8) Za prekršaje iz stavka 1. točke 10., 12.,
14. i 15. ovoga članka učinjene treći put, fizičkoj ili pravnoj osobi
ovlašteniku ribolovnog prava uz novčanu kaznu izreći će se i mjera oduzimanja
ribolovnog prava.

Članak 82.

(1) Novčanom kaznom od 5.000,00 do 25.000,00
kuna kaznit će se za prekršaj pravna osoba:

1. ako u propisanom roku Ministarstvu ne dostavi
podatke za vođenje upisnika ribolovnih područja ili ribolovnih zona (članak 6.
stavak 3.),

2. ako ovlaštenik ribolovnog prava ne premjesti
ribu iz privremenih stajaćih voda koje su ostale nakon poplave u vodotok koji
se izlio iz korita (članak 30. stavak 2.),

3. ako fizička ili pravna osoba koja ima
povlasticu za gospodarski ribolov ne premjesti ribu iz privremenih stajaćih
voda u vodotok koji se izlio iz korita na kojem smije obavljati gospodarski
ribolov (članak 30. stavak 3.),

4. ako ovlaštenik ribolovnog prava ne prijavi
svaki pomor riba na ribolovnom području ili u ribolovnoj zoni za koju je dobio ribolovno
pravo (članak 31. stavak 1.),

5. ako ovlaštenik ribolovnog prava ne izradi
gospodarsku osnovu u roku od godine dana nakon sklapanja ugovora o dodjeli
ribolovnog prava ili ako po isteku roka od šest godina od dana potvrđivanja
gospodarske osnove ne obavi reviziju gospodarske osnove (članak 33. stavak 2. i
4.),

6. ako bez potvrđenoga godišnjeg plana dopusti
ribolov (članak 36. stavak 3.),

7. ako na ribolovnim vodama gospodari suprotno
gospodarskoj osnovi ili godišnjem planu (članak 37. stavak 1.),

8. ako ne organizira ribočuvarsku
službu na ribolovnoj vodi za koju je dobio ribolovno pravo (članak 38. stavak
1.),

9. ako organizira održavanje natjecanja u
športskom ribolovu bez prethodno pribavljenog odobrenja Saveza (članak 45.
stavak 2. i 3.),

10. ako organizira održavanje međunarodnog
natjecanja u športskom ribolovu bez pribavljenog odobrenja Ministarstva (članak
45. stavak 2. i 4.),

11. ako uzgaja vrste riba i/ili drugih vodenih
organizama koji nisu upisani u povlastici za akvakulturu
(članak 50. stavak 1.),

12. ako lovi ribu podvodnom puškom ili ostima
ili harpunima ili električnom strujom ili drugim nedopuštenim sredstvima i/ili
ako tako ulovljenu ribu stavlja u promet (članak 57. stavak 1. točka 5.),

13. ako obavlja ribolov radi znanstvenog ili
stručnog istraživanja bez prethodno pribavljenog dopuštenja ministra ili ako ga
obavlja protivno uvjetima navedenim u rješenju kojim se takav ribolov dopušta
(članak 61. stavak 1. i 2.),

14. ako ovlaštenik ribolovnog prava ne omogući
nesmetan rad ovlašteniku rješenja za ribolov radi znanstvenog ili stručnog
istraživanja na ribolovnom području ili u ribolovnoj zoni kojom gospodari
(članak 61. stavak 6.),

15. ako obavlja ribolov protivno odredbama
članka 62. stavak 2. ovoga Zakona,

16. ako u obavljanju gospodarskog ribolova ili
djelatnosti akvakulture ne vodi popis ulova u
gospodarskom ribolovu ili popis o akvakulturi (članak
65. stavak 1. i 2.),

17. ako u obavljanju gospodarskog ribolova ili
djelatnosti akvakulture Ministarstvu ne dostavlja
propisane podatke o gospodarskom ribolovu ili akvakulturi
(članak 66. stavak 1.),

18. ako prikupljene podatke o športskom ribolovu
na propisan način i u propisanom roku ne dostavi Savezu (članak 66. stavak 3.).

(2) Za prekršaje iz stavka 1. ovoga članka
kaznit će se za prekršaj novčanom kaznom u iznosu od 3.000,00 do 15.000,00 kuna
fizička osoba i odgovorna osoba u pravnoj osobi.

(3) Za istovjetne prekršaje iz stavka 1. točke
11. ovoga članka učinjene treći put, fizičkoj ili pravnoj osobi uz novčanu
kaznu izreći će se i mjera oduzimanja povlastice za akvakulturu
u trajanju od najmanje šest mjeseci do jedne godine, računajući od dana
pravomoćnosti rješenja.

(4) Za radnje iz stavka 1. točke 12. i 16. ovoga
članka kaznit će se za prekršaj novčanom kaznom od 3.000,00 do 15.000,00 kuna i
osoba koja za ovlaštenika povlastice za gospodarski ribolov obavlja športski
ribolov.

(5) Za radnje iz stavka 1. točke 13. i 15. ovoga
članka kaznit će se za prekršaj novčanom kaznom od 3.000,00 do 15.000,00 kuna i
osoba koja neposredno obavlja ribolov radi znanstvenog ili stručnog
istraživanja, ili osoba koja neposredno obavlja ribolov naveden u članku 62.
ovoga Zakona.

(6) Za istovjetne prekršaje iz stavka 1. točke
12., 16. i 17. ovoga članka učinjene drugi put, fizičkoj ili pravnoj osobi uz
novčanu kaznu izreći će se i mjera oduzimanja povlastice za obavljanje
gospodarskog ribolova u trajanju od najmanje četiri mjeseca do jedne godine,
računajući od dana pravomoćnosti rješenja.

(7) Za istovjetne prekršaje iz stavka 1. točke
12., 16. i 17. ovoga članka učinjene treći put, fizičkoj ili pravnoj osobi uz
novčanu kaznu izreći će se i mjera oduzimanja povlastice za obavljanje
gospodarskog ribolova od najmanje šest mjeseci do jedne godine, računajući od
dana pravomoćnosti rješenja.

(8) Za prekršaje iz stavka 1. točke 1., 2., 4.,
5., 6., 7., 8., 9., 10. i 14. ovoga članka učinjene treći put, fizičkoj ili
pravnoj osobi ovlašteniku ribolovnog prava uz novčanu kaznu izreći će se i
mjera oduzimanja ribolovnog prava.

Članak 83.

Novčanom kaznom od 3.000,00 do 15.000,00 kuna
kaznit će se za prekršaj osoba koja neposredno obavlja gospodarski ribolov ako
nije stručno osposobljena za gospodarski ribolov (članak 15. stavak 1.).

Članak 84.

(1) Novčanom kaznom od 2.000,00 do 10.000,00
kuna kaznit će se za prekršaj pravna osoba:

1. ako alatima, opremom i mamcima dopuštenim u
športskom ribolovu lovi ribu u posebnim staništima (članak 5. stavak 2.),

2. ako lovi ribu na ribolovnim vodama bez
dozvole (članak 17. stavak 1. podstavak drugi),

3. ako športski ribolov ne obavlja uz uporabu
dopuštenih ribolovnih alata i/ili opreme i/ili mamaca (članak 23. stavak 1.),

4. ako koristi plovilo kod obavljanja športskog
ribolova suprotno gospodarskoj osnovi (članak 23. stavak 2.),

5. ako kod sebe nema dozvolu za ribolovno područje
ili ribolovnu zonu na kojoj obavlja ribolov (članak 23. stavak 3.),

6. ako stavlja u promet ribe ulovljene u
športskom ribolovu (članak 23. stavak 4.),

7. ako ribe ulovljene i zadržane u športskom
ribolovu neposredno nakon ulova, a najkasnije prije napuštanja mjesta ulova ne
označi odsijecanjem donjeg dijela repne peraje
(članak 23. stavak 5.),

8. ako na ribolovnim vodama lovi ribe suprotno
gospodarskoj osnovi i godišnjem planu (članak 37. stavak 2.),

9. ako ribočuvaru ne
omogući obavljanje ribočuvarskog nadzora i/ili mu ne
pruži sve podatke i obavijesti u svezi s obavljanjem ribočuvarskog
nadzora (članak 42.),

10. ako na ribolovnoj vodi na kojoj se riba
uzgaja u kavezima lovi ribe ili obavlja druge radnje koje mogu ometati
djelatnost akvakulture na udaljenosti manjoj od 50
metara od postavljenih kaveza (članak 51. stavak 1.),

11. ako na ribnjaku u kojem se obavlja
djelatnost akvakulture lovi ribu bez dopuštenja
ovlaštenika povlastice za akvakulturu (članak 51.
stavak 2.),

12. ako lovi ribu na ribolovnim vodama uz
uporabu strane vrste ribe (žive ili mrtve) kao mamca (članak 57. stavak 1.
točka 4.),

13. ako lovi ribu s više ribolovnih alata ili
opreme nego što je propisano propisom donesenim na temelju ovoga Zakona (članak
57. stavak 1. točka 6.),

14. ako lovi ribu izravno rukom, povlačenjem i kvačanjem udicom s vanjske strane tijela ribe (članak 57.
stavak 1. točka 8.),

15. ako ometa postavljanje znakova ili skida
znakove kojima se označava ribolovno područje ili ribolovna zona, mrijestilište ili uzgajalište (članak 57. stavak 1. točka
10.),

16. ako lovi ribu unutar ograđenog prostora hidroenergetskog objekta (članak 57. stavak 1. točka 11.),

17. ako lovi ribu 100 metara uzvodno i nizvodno
od ograde hidroenergetskog objekta (članak 57. stavak
1. točka 12.).

(2) Novčanom kaznom u iznosu od 3.000,00 do
15.000,00 kuna kaznit će se za prekršaj pravna osoba ako ribe ulovljene u
športskom ribolovu stavlja u promet (članak 23. stavak 4.).

(3) Za prekršaje iz stavka 1. i 2. ovoga članka
kaznit će se novčanom kaznom u iznosu od 1.500,00 do 6.000,00 kuna fizička
osoba i odgovorna osoba u pravnoj osobi.

(4) Novčanom kaznom u iznosu od 15.000,00 do
100.000,00 kuna kaznit će se za prekršaj pravna osoba ako ne spriječi
obavljanje ribolova unutar ograđenog prostora hidroenergetskog
objekta (članak 57. stavak 3.).

(5) Za prekršaje iz stavka 4. ovoga članka
kaznit će se novčanom kaznom u iznosu od 2.000,00 do 10.000,00 kuna i odgovorna
osoba u pravnoj osobi.

Članak 85.

(1) Novčanom kaznom od 1.500,00 do 7.000,00 kuna
kaznit će se za prekršaj pravna osoba:

1. ovlaštenik povlastice za gospodarski ribolov
ako u obavljanju gospodarskog ribolova kod sebe nema povlasticu za gospodarski
ribolov (članak 13. stavak 2.),

2. ovlaštenik ribolovnog prava, ako prodaje
dozvole za drugo ribolovno područje ili drugu ribolovnu zonu, i/ili ako upućuje
ribiča na ribolovno područje ili ribolovnu zonu za koju nije dobio ribolovno
pravo, i/ili ako proda dozvolu ribiču koji nema položen ribički ispit (članak
22. stavak 4., članak 37. stavak 4.),

3. ovlaštenik ribolovnog prava, ako ribočuvar u propisanom roku ne dostavi zapisnik i prijavu o
učinjenom prekršaju i/ili zapisnik o privremenom oduzimanju ribolovnog alata
i/ili opreme za ribolov i/ili ulova nadležnom inspektoru (članak 40. stavak 1.
i 2.),

4. ovlaštenik ribolovnog prava, ako izvrši
raspolaganje s privremeno oduzetim ribolovnim alatom i/ili opremom za ribolov
i/ili ulovom do predaje nadležnom sudbenom tijelu (članak 40. stavak 5.),

5. ako obavlja ribolov radi znanstvenog ili
stručnog istraživanja bez rješenja (članak 61. stavak 3.),

6. ako obavlja ribolov protivno uvjetima
propisanim rješenjem (članak 61. stavak 4.),

7. ako prije početka ribolova ne obavijesti
ovlaštenika ribolovnog prava i nadležnog ribarskog inspektora o mjestu i
vremenu obavljanja ribolova (članak 61. stavak 5.),

8. ovlaštenik ribolovnog prava, ako ne omogući
ribolov radi znanstvenog ili stručnog istraživanja na ribolovnom području ili u
ribolovnoj zoni kojom gospodari (članak 61. stavak 6.).

(2) Za prekršaje iz stavka 1. ovoga članka
kaznit će se novčanom kaznom u iznosu od 750,00 do 2.000,00 kuna i odgovorna
osoba u pravnoj osobi.

(3) Za prekršaje iz stavka 1. točke 2. ovoga
članka kaznit će se novčanom kaznom od 750,00 do 2.000,00 kuna i ribočuvar, ako je on prodao dozvolu.

Članak 86.

(1) Novčanom kaznom od 1.000,00 do 5.000,00 kuna
kaznit će se za prekršaj fizička ili pravna osoba koja je ovlaštenik povlastice
za akvakulturu ako se povlastica za akvakulturu ne nalazi na uzgajalištu ili u sjedištu tvrtke
(članak 50. stavak 2.).

(2) Za radnju iz stavka 1. ovoga članka kaznit
će se za prekršaj novčanom kaznom od 500,00 do 1.500,00 kuna i odgovorna osoba
u pravnoj osobi.

Članak 87.

Novčanom kaznom od 1.000,00 do 3.000,00 kuna
kaznit će se za prekršaj:

1. ribič ako u ribolovu kod sebe nema dozvolu
(članak 23. stavak 2.),

2. natjecatelj ako ulovljenu ribu ne čuva na
način predviđen u članku 45. stavku 7. ovoga Zakona,

3. ribič ako na propisanom obrascu ovlašteniku
ribolovnog prava ne dostavi podatke o količini i sastavu ulova (članak 66.
stavak 2.).

Članak 88.

(1) Za prekršaje navedene u članku 80. stavku 1.
točki 6. te u članku 81. stavku 1. točki 10. ovoga Zakona, osim novčane kazne
obvezatno se izriče i zaštitna mjera oduzimanja riba namijenjenih poribljavanju
ribolovne vode.

(2) Za prekršaje navedene u članku 80. stavku 1.
točki 2., 4., 8. i 10., u članku 81. stavku 1. točki 1., 2., 3., 4., 5., 6.,
7., 8., 9. i 11., u članku 82. stavku 1. točki 12., 13. i 15., u članku 83., u
članku 84. stavku 1. točki 1., 2., 3., 4., 5., 6., 7., 8., 9., 10. i 11. te u
članku 85. stavku 1. točki 1. ovoga Zakona, osim novčane kazne obvezatno se
izriču i zaštitne mjere:

– oduzimanja ulova riba,

– oduzimanje alata, opreme i mamaca za ribolov
kojim je počinjen prekršaj, bez obzira na to tko je vlasnik.

(3) Za prekršaje navedene u članku 80. stavku 1.
točki 5. i 7. ovoga Zakona, osim novčane kazne obvezatno se izriče i zaštitna
mjera oduzimanja riba namijenjenih djelatnosti akvakulture.

(4) Za prekršaje navedene u članku 82. stavku 1.
točki 11. ovoga Zakona, osim novčane kazne obvezatno se izriče i zaštitna mjera
oduzimanja onih vrsta riba koje nisu upisane u povlastici za akvakulturu.

Članak 89.

(1) Novčanom kaznom od 25.000,00 do 100,000,00
kuna kaznit će se za prekršaj strani državljanin ako obavlja gospodarski
ribolov u vodama Republike Hrvatske na način koji nije sukladan međunarodnom
ugovoru (članak 79. stavak 1.).

(2) Za prekršaj iz stavka 1. ovoga članka izreći
će se i zaštitna mjera oduzimanja ulova, alata, opreme i mamaca za ribolov te
plovila ili drugog vozila koje je poslužilo za izvršenje prekršaja, bez obzira
na to tko je vlasnik.

(3) Novčanom kaznom od 40.000,00 do 150.000,00
kuna kaznit će se za prekršaj iz stavka 1. ovoga članka strani državljanin:

1. koji je već bio kažnjavan zbog istog
prekršaja u ribolovnim vodama Republike Hrvatske, ako od pravomoćnosti rješenja
za navedeni prekršaj nije proteklo više od 5 godina,

2. ako ne izvrši naredbu službene osobe ili
nekim drugim postup­kom prouzroči opasnost za život ljudi ili štetu na imovini.

(4) Za prekršaj iz stavka 3. točke 1. i 2. ovoga
članka osim novčane kazne izreći će se zaštitna mjera oduzimanja ulova, alata,
opreme i mamaca za ribolov te plovila, ili drugog vozila koje je poslužilo za
izvršenje prekršaja bez obzira na to tko je vlasnik.

(5) Ako zapovjednik, voditelj ili član posade
stranoga plovila kojim se obavljao gospodarski ribolov ne posluša naredbu
službene osobe o zaustavljanju plovila ili nekim drugim postupkom prouzroči
opasnost za život ljudi ili štetu na imovini, osim novčane kazne od 50.000,00
do 200.000,00 kuna izreći će se i zaštitna mjera oduzimanja plovila, ulova,
alat, opreme i mamaca za ribolov, bez obzira na to tko je vlasnik.

Članak 90.

Izricanje mjere oduzimanja povlastice za obavljanje
gospodarskog ribolova iz članka 80. stavka 4. i 5., članka 81. stavka 5. i 6.,
članka 82. stavka 7. i 8., odnosno oduzimanja povlastice za akvakulturu
iz članka 81. stavka 7. ovoga Zakona, ograničava se na vrijeme od 5 godina,
računajući od pravomoćnosti rješenja.

Članak 91.

Troškove privođenja prekršitelja i troškove
prijevoza i čuvanja plovila ili drugog vozila, alata i opreme za ribolov te
ulova snosi prekršitelj.

Članak 92.

(1) Novčanom kaznom od 5.000,00 do 25.000,00 kuna
kaznit će se ustanova iz članka 7. ovoga Zakona ako Ministarstvu jednom
godišnje ne dostavi izvješće o obavljanju poslova iz svoje djelatnosti.

(2) Za prekršaj iz stavka 1. ovoga članka
novčanom kaznom od 3.000,00 do 10.000,00 kuna kaznit će se i odgovorna osoba u
pravnoj osobi.

Članak 93.

(1) Novčanom kaznom od 10.000,00 do 40.000,00
kuna kaznit će se za prekršaj Savez:

1. ako ne vodi upisnik o izdanim uvjerenjima o
položenom ribičkom ispitu i/ili položenom ribočuvarskom
ispitu (članak 19. točka 2.),

2. ako ne vodi Upisnik o izdanim uvjerenjima o
položenom ribičkom ispitu za osobe koje su položile ribički ispit na temelju
prethodnih propisa ili su položile kolegij ribarstva na VI. ili VII. stupnju
obrazovanja, i/ili ako ne vodi Upisnik o izdanim uvjerenjima o položenom ribočuvarskom ispitu za osobe koje su položile ribočuvarski ispit na temelju prethodnih propisa (članak
19. točka 4.),

3. ako izda dozvole za tekuću kalendarsku godinu
ovlašteniku ribolovnog prava bez potvrđene gospodarske osnove i godišnjeg plana
(članak 22. stavak 3.),

4. ako izda odobrenje za obavljanje natjecanja u
športskom ribolovu izvan godišnjeg kalendara natjecanja (članak 45. stavak 3.),

5. ako sredstva od naknade za dozvolu ne koristi
sukladno odredbi (članka 64. stavka 2. točke 2. i stavka 3.),

6. ako prikupljene podatke o športskom ribolovu
na propisan način i u propisanom roku ne dostavi Ministarstvu (članak 66.
stavak 4.),

(2) Za radnje iz stavka 1. ovoga članka kaznit
će se za prekršaj novčanom kaznom od 2.000,00 do 8.000,00 kuna i predsjednik
Saveza.

Članak 94.

(1) Novčanom kaznom od 5.000,00 do 20.000,00
kuna kaznit će se za prekršaj fizička ili pravna osoba ako ne postupi po
rješenju inspektora (članak 68. stavak 2., 3., 4., 5. i 6).

(2) Za prekršaj iz stavka 1. ovoga članka kaznit
će se novčanom kaznom u iznosu od 3.000,00 do 12.000,00 kuna i odgovorna osoba
u pravnoj osobi.

Članak 95.

Ovlašćuje se ministar da utvrdi prekršaje i
propiše novčane kazne u provedbenim propisima koje je ovlašten donijeti na
temelju Zakona o slatkovodnom ribarstvu (»Narodne novine«, br.
106/01.).

Članak 96.

(1) Gospodarske osnove donesene na temelju
propisa koji su bili na snazi do donošenja Zakona o slatkovodnom ribarstvu
(»Narodne novine«, br. 106/01.) kojima nije isteklo
ili neće isteći rok, vrijede do kraja roka na koji su potvrđene, a nakon
obavljene revizije trajno.

(2) Iznimno od odredbe stavka 1. ovoga članka,
odredbe gospodarskih osnova za područje rijeke Save od državne granice s
Republikom BiH do državne granice sa SRJ, te za područje rijeke Dunav od
državne granice s Republikom Mađarskom do državne granice sa SRJ, a koje se
odnose na obavljanje gospodarskog ribolova, ovlaštenici ribolovnog prava moraju
u roku od godine dana od dana stupanja na snagu Zakona o slatkovodnom ribarstvu
(»Narodne novine«, br. 106/01.) uskladiti s tim
Zakonom i propisima donesenim na temelju njega.

(3) Ako na određenom ribolovnom području ili u
određenoj ribolovnoj zoni dođe do pomora riba većeg od jedne trećine ihtiomase procijenjene gospodarskom osnovom iz stavka 1.
ovoga članka, mora se obaviti revizija važeće gospodarske osnove (članak 33.
stavak 5.).

(4) Rješenja i ugovori o korištenju ribolovnih
područja ili ribolovnih zona koja su izdana, odnosno ugovori koji su sklopljeni
do dana primjene Zakona o slatkovodnom ribarstvu (»Narodne novine«, br. 106/01.) važe do donošenja rješenja i sklapanja ugovora
u skladu s tim Zakonom.

Članak 97.

Korisnici koji su gospodarili ribolovnim
područjem ili njegovim dijelom sukladno gospodarskoj osnovi i godišnjem planu
do stupanja na snagu Zakona o slatkovodnom ribarstvu (»Narodne novine«, br. 106/01.) imaju prednost kod dodjele ribolovnog prava iz
članka 25. toga Zakona.

Članak 98.

(1) U roku od godine dana nakon početka primjene
Zakona o slatkovodnom ribarstvu (»Narodne novine«, br.
106/01.) fizičke ili pravne osobe koje obavljaju gospodarski ribolov moraju
pribaviti povlasticu sukladno odredbi članka 10. toga Zakona, jer im u
protivnom prestaje pravo na obavljanje gospodarskog ribolova, što će rješenjem
utvrditi Ministarstvo.

(2) Fizičke ili pravne osobe koje obavljaju
gospodarski ribolov obvezuju se u roku od godine dana od dana primjene toga
Zakona o slatkovodnom ribarstvu (»Narodne novine«, br.
106/01.) uskladiti svoj rad i poslovanje s odredbama toga Zakona, jer im u protivnom
prestaje pravo na obavljanje gospodarskog ribolova, što će rješenjem utvrditi
Ministarstvo.

Članak 99.

(1) U roku od godine dana nakon početka primjene
Zakona o slatkovodnom ribarstvu (»Narodne novine«, br.
106/01.) fizičke ili pravne osobe koje obavljaju djelatnost akvakulture
moraju pribaviti povlasticu za akvakulturu sukladno
odredbi članka 47. toga Zakona, jer im u protivnom prestaje pravo obavljanja
djelatnosti akvakulture, što će rješenjem utvrditi
Ministarstvo.

(2) Fizičke i pravne osobe koje obavljaju
djelatnost akvakulture obvezatne su u roku od godine
dana od dana primjene Zakona o slatkovodnom ribarstvu (»Narodne novine«, br. 106/01.) uskladiti svoj rad i poslovanje s odredbama
toga Zakona, jer im u protivnom prestaje pravo na obavljanje djelatnosti akvakulture, što će rješenjem utvrditi Ministarstvo.

Članak 100.

Obvezuje se ministar da provedbene propise na
temelju ovlaštenja iz Zakona o izmjenama i dopunama Zakona o slatkovodnom
ribarstvu (»Narodne novine«, br. 174/04.) donese u
roku od godine dana od dana stupanja na snagu toga Zakona.

Članak 101.

(1) Najkasnije do 31. prosinca 2004.
Ministarstvo će od Državnog inspektorata preuzeti obavljanje inspekcijskih
poslova iz područja slatkovodnog ribarstva kao i državne službenike zatečene na
tim poslovima na dan stupanja na snagu Zakona o izmjenama i dopunama Zakona o
slatkovodnom ribarstvu (»Narodne novine«, br.
174/04.).

(2) Do preuzimanja poslova i službenika iz
stavka 1. ovoga članka Državni inspektorat nastavit će obavljati inspekcijske
poslove u djelokrugu određenom do stupanja na snagu Zakona o izmjenama i
dopunama Zakona o slatkovodnom ribarstvu (»Narodne novine«, br.
174/04.).

(3) Danom preuzimanja poslova i državnih
službenika iz stavka 1. ovoga članka Državni inspektorat prestaje s obavljanjem
poslova iz područja slatkovodnog ribarstva.

Članak 102.

Danom stupanja na snagu Zakona o izmjenama i
dopunama Zakona o slatkovodnom ribarstvu (»Narodne novine«, br.
174/04.) u Zakonu o Državnom inspektoratu (»Narodne novine«, br. 76/99., 96/03. i 151/03.),

– u članku 3. podstavci devetnaest i dvadeset
brišu se,

– u članku 12. stavku 1. riječ: »slatkovodnog«
briše se,

– u članku 58. stavku 9. u uvodnoj rečenici
riječ: »slatkovodnog« i podstavak sedam i osam brišu se,

– u članku 88. stavku 1. riječ: »ribarska
inspekcija« i stavak 5. brišu se.

NAPOMENA: Odbor za zakonodavstvo Hrvatskoga
sabora ukazuje da je odredba članka 95. ovoga pročišćenog teksta u suprotnosti
sa Zakonom o prekršajima prema kojemu je odredbom članka 7. onemogućeno da u podzakonskim propisima koji su ovlašteni donositi utvrđuju
prekršaje i određuju kazne za te prekršaje.

Pročišćeni tekst, NN 49/2005-949